text:
اۇمۇد اۇرمۇلۇ
دۆنیا گهنهلینده ۷۰۰۰’ه یاخین، ایراندا ایسه تۇغرالی بیر وئری اۏلمادیغیندان دۏلایی اهن آز ۲۰’دن چۏخ دیلین دانیشیلدیغی بیلینمکدهدیر. بۇ دۇرۇمدا، هر اۇشاغین اؤز آنادیلینده ائییتیمه باشلاماسینی گؤزلهمک گرچکچی میدیر؟ بیر اؤلکهده دانیشیلان هر دیل اۆچۆن یازیلی بیر دیل سیستمی و مۆفردات اۏلۇشدۇرماق، اؤیرتمن یئتیشدیرمک و درس آراج- گرهجلرینین ساغلاما کیمی قۏنۇلار، ائییتیم باخانلیغی و ائییتیم قۇرۇملاری اۆچۆن زۏر و مالییتلی میدیر؟ ائگهمن دیلدن باشقا بیر دیل دانیشان آزینلیق یۏخسا ایرانداکی تۆرکجه اؤرنهیی کیمی چۏخۆنلۇق قرۇپلارا منصۇب عایلهلر اۇشاقلارینا اؤز آنادیللرینده دئییل ده ائگهمن دیلده ائییتیم وئریلمهسینی ایسترلرسه اۏنلارین ایستکلرینه می قۇلاق وئریلمهلیدیر، یۏخسا ائییتمسهل یاناشمالار و دیلین قۏرۇنماسی اۆچۆن وئریلن مۆجادیلهلر می دیققته آلینمالیدیر؟
ائییتیمده آنادیلینین قۇللانیلماسینین یارارلاری نهلردیر؟
بیرلشمیش میللتلر اۇشاق حاقلاری سؤزلشمهسینده هر اۇشاغین ائییتیم حاققینا صاحیب اۏلدۇغۇ(مادده ۲۸) و هر اۇشاغین عایلهسینین دانیشدیغی دیلی اؤیرنمه و قۇللانما حاققینا صاحیب اۏلدۇغۇنۇ(مادده ۳۰) بیلدیرمکدهدیر. کانگاس، گرهک عایلهنین سئچمهسیندن گرهکسه باشقا بیر سئچهنهیین سۇنۇلمامیش اۏلماسیندان دۏلایی اۇشاغین بیلمهدییی بیر دیلده ائییتیم گؤرمهسینین اۇشاق حاقلارینین پۏزۇلماسینا ندن اۏلدۇغۇنۇ بیلدیرمکدهدیر. آیریجا، کانگاس دیللرین قۏرۇنماماسی دۇرۇمۇندا دیللرله بیرلیکده بۇ دیللری دانیشان کیشیلرین صاحیب اۏلدۇغۇ بیلگیلرین ده(اؤرنهیین طیبی آماجلا قۇللانیلان بیتگیلره ایلیشگین بیلگی کیمی) یۏخ اۏلاجاغینی(دیللرین یۏخ اۏلما سۆرعتلری ایله ایلگیلی تخمینلر دئییشیکلیک گؤسترمکدهدیر) بیلدیرمکدهدیر. ایراندا یاپیلان بیرچۏخ چالیشمالاردا دا آنادیلی فارسجادان فرقلی اۏلان تۏپلۆلۇقلاردا گنج قۇشاقلار آراسیندا دیل ایتیریمی سۆرعتلیجه آرتدیغی ساپتانمیشدیر.
خاوییر آلبۏ، بۏلیویادا اۇیقۇلانان "اکینلجرآراسی و ایکیدیللی ائییتیم" آدلی باشاریلی دیل مۏدلینده یئرلی اۇشاقلارین سینیف تکرارینین جیددی اۏراندا آزالدیغینی و اۇشاقلارین اۏخۇلدا داها باشاریلی اۏلدۇغۇنۇ بیلدیرمکدهدیر. ایکیدیللی مۆفردات گلیشدیرمه اۇزمانی اۏلاراق گینه- بیسائۇ، نیجریه و مۏزامبیکده آنادیلینه دایالی ایکیدیللی ائییتیم مۏدللریله ایلیگلی چالیشمالار یۆرۆتن کارۏل بنسۏن، بۇ مۏدللرین اؤزهللیکله قیز اۇشاقلارینین ائییتیم دئنهییملرینی اۏلۇملۇ یؤنده ائتگیلهدییینی، قیز اۇشاقلارینین داها وئریملی بیر ائییتیمه اریشمهلرینی ساغلادیغینی و بئلهجه عایلهلرین ائییتیمه مۆداخیل اۏلماسینین اؤنۆنۆن آچیلدیغینی بیلدیرمکدهدیر.
قیسا سۆرهده آنادیلیندن ایکینجی بیر دیلده ائییتیمه کئچیلهرک ایکیدیللی ائییتیم یاپیلمیش اۏلۇر مۇ؟
چالیشمالار، بیرینجی دیلده(آنادیلینده) ائییتیمدن ایکینی بیر دیلده ائییتیمه کئچیشین قیسا سۆرهده یاپیلماماسی گرهکدییینی گؤستریر. کاتلین هیۇگ ۲۹ آفریقا اؤلکهسینده یاپیلان چئشیدلی آراشدیرمالاری اؤزهتلهیرک قیسا سۆره مۏدللری(۱ ایله ۳ ایل آراسیندا آنادیلینده اۏخۇما- یازما اؤیرتیلدیکدن سۏنرا ائگهمن دیله کئچیش یاپیلماقدادیر) یارارلی اۏلسا دا اۇشاغین سۆرعتلیجه ایکینجی بیر دیله کئچیش یاپماسییلا بۇ یارارین بئشینجی ایلده یۏخاۏلدۇغۇ سۏنۇجۇنا یئتیشمیشدیر. آنادیلی تهمهللی ائییتمین گرچک سۏنۇجلارینا آنجاق آلتی ایه سککیز ایل آراسیندا اۇزۇن سۆرهلی مۏدللرله اۇلاشیلابیلمکدهدیر. اۏن ایلده، حتی داها اۇزۇن بیرسۆرهده ایسه آنادیلینده قازانیلان تهمهلین باشقا بیر دیلده باشاریلی اۏلمایا و اؤیرنمهیه ائتگیسیله بیرلیکده کؤکلۆ دئییشیملر آنجاق گؤرۆلمهیه باشلانماقدادیر.
ایکیدیللی ائییتیم پراتیکده اۇیقۇلانابیلر می؟
سۇزان مالۏن آزینلیق دیللرینین ائگهمن دیلله یۆرۆتۆلن ائییتیم پرۏگراملارینا اکلملهندییی مۏدللری اله آلماقدادیر. بۇ مۏدللر بئش آشامالی اۏلاراق اۇشاغین آنادیلینده دانیشما آخیجیلیغی قازانماسینین یانیسیرا اؤزۆنه گۆونین اۏلۇشماسیندان یۏلا چیخاراق اؤنجه آنادیلینده سۏنرا دا اکلنهجک دیللرده اۏخۇما- یازمایی اؤیرنمهسینی اؤنگؤرمکدهدیر و بۇ مۏدللر بیرچۏخ یئرده باشارییلا اۇیقۇلانماقدادیر. بۇ مۏدللرده، ایکینجی ویا اۆچۆنجۆ دیلین هانسی آشامادا و نه اۏراندا ائییتیمه داخیل ائدیلهجهیی، مۆفرداتدا، اؤیرنجینین ایستکلرینه و احتیاجلارینا، وار اۏلان اؤیرتمنلره و گرهچلره گؤره دئییشیکلیک گؤسترمکدهدیر. اؤته یاندان اۇیقۇلامادا هم یۏخسۇل هم ده گلیر دۆزئیی یۆکسک عایلهلرین اۇشاقلارینین گئتدیی اۏخۇللاردا اۏلدۇقجا باشاریلی اۏلمۇش ایکیدیللی ائییتیم مۏدلی ده وار اۏلماقدادیر.
بۇ داها مالییتلی میدیر؟
۲۰۰۶ آفریقا ائییتیم باخانلاری تۏپلانتیسی اۆچۆن حاضیرلانان یارار- مالییت آنالیزی، آنادیلییه باشلاییب آشامالی اۏلاراق باشقا دیللره یئر وئرن ائییتیم پرۏگراملارینین تکدیللی ائییتیم پرۏگراملارینا گؤره داها آز خرجلی اۏلدۇغۇنۇ گؤسترمکدهدیر. بۇ پرۏگراملار باشلانقیجدا داها باهالییمیش کیمی گؤرۆنسه ده، خرجلمهلر زامانلا آزالماقدا و بئلهجه باشدا یاپیلان یاتیریما اۏرانلا داها چۏخ آرتیریم(اؤرنهیین اۇشاقلار سینیف تکرارلاریندان قایناقلانان خرجلردن قۇرتۇلماق) ائدیلمکدهدیر.
یاسالار یئترلی میدیر؟
شیلا آیکمان دیل و تئکنیک کیملییین بیربیریله اۏلان ایلیشگیسیندن و بۇ ایلیشگینین قارماشیقلیغیندان بحثائتمکدهدیر. عئینی تۆرکلر و تۆرکجه اؤرنهیینده اۏلدۇغۇ کیمی، باسقی آلتیندا تۇتۇلموش خالقلارین اؤز دیللرینی یئنیدن جانلاندیرما چابالاری، تۏپلۇمسال عدالت و اؤزرکلیک اۆچۆن سۆردۆردۆکلری داها گئنیش قابساملی مۆجادیلهلرییله بیرلشمکدهدیر. بۇ خالقلار؛ هم اؤز اکینجلرینه اۇیان، هم ده اۇشاقلارینین ایچینده دۏغدۇقلاری چۏخاکینجلی دۆنیایا قاتیلمالارینی و بۇ چۏخاکینجلی و کۆرهسل دۆنیانین نعمتلریندن یارارلانمالارینی ساغلایان ائییتیم پرۏگراملارینا صاحیب اۏلماق ایسترلر. فقط بۇ سادهجه یاسالار دئییشدیرمک دئمک دئییلدیر. جینگران و شیرین میللرین ده بیلدیردییی کیمی، هیندیستاندا سینیفلاردا آنادیلینین قۇللانیلماسینا یؤنهلیک اؤنهری قرارلارینا راغمن آزینلیق دیللرینی دانیشان قرۇپلار منصۇب بیرچۏخ اؤیرنجی هله ایکینجی بیر دیلین ایچینه "باتیریلاراق تکدیللیلشدیرمکده" ویا بۇ اۇشاقلارین آنادیللری سینیف ایچهریسینده آنجاق تۇغرالی اۏلمایان بیچیمده قۇللانیلماقدادیر. یاسالارین دئییشدیرلمهسینین یانیسیرا دیل یئرکیپلندیریلمهسینین یاپیلماسی، قایناقلارین آرتیریلماسی، آراشدیرما و ائیییتیم چالیشمالارینین یۆرۆتۆلمهسی ده ائییتیم سیاستلرینین اۇیقۇلامایا دؤنۆشمهسی اۆچۆۆن اۏلمازسا اۏلماز آدیملاردیر. ایراندا آنایاسال اۏلاراق فارسجا اؤلکهنین تک تۇغرالی دیلیدیر و یاسالارلا دئمک اۏلۇر باشقا دیللرین یاشام حاققی اللریندن آلینمیش و ائییتیم کیمی قۏنۇلاردا بلیرسیز بیر دۇرۇم داشیماقدادیر آنجاق ایران کیمی اؤلکهلرده دیللرین تۇغرالی اۏلماسیلا بیرلیکده ائییتیم و دیللرین داها گلیشمهلری و اۏلاناقلاردان ائشید یارارلانمالاری دۆشۆنمک اۏلۇر آرتی ایراندا سؤزده ده اۏلسا آنایاسانین ۱۵ مادهسی اؤلکهنین آزینلیق آنجاق ائگهمن دیلینین آیریجالیقلی رسمییتیله بیرلیکده باشقا دیللرینده فارسجا ایلا بیرلیکده قۇللانیلماسینی سؤیلهمیشدیر آنجاق بۇ مادده سۏن ۳۵ ایلده گرچکلشمهمیش و ائگهمن قرۇپ بۇ ماددهدن چۏخ چئشیدلی دیرلندیرمهلرده بۇلۇنمۇشدۇر آنجاق هله بۇ چالیشما یازیلیرکن فارس اۏلمایان ائتنیک قرۇپلار اۆچۆن آنادیلینده ائییتیم حاققی تانینمامیشدیر.
ائییتیمین آچاری دیل میدیر؟
یاپیلان آراشدیرمالارا گؤره یۏخسۇللۇق و آیریمچیلیق ائییتیمه اریشیمدهکی ائشیدسیزلییین تهمهل ندنلری اۏلمایا دوام ائتمکدهدیر. عایله یاپیسی(ائییتیم سئویهسی، سینیفسال فرقلیلیکلر و..)ایسه هله اۏخۇل باشاریسیندا تهمهل گؤسترگهدیر. مۆفردات، اؤیرتیم نیتهلییی، یئترلی اؤیرتمهنین و نیتهلیکلی اؤیرتیم گرهچلرینین اۏلۇب اۏلماماسی کیمی ائتگنلر ثابیت قبۇل ائدیلدییینده بیله، تک باشینا دیلین اۇشاقلارین ائییتیم باشاریسینا ائتگیسینی اؤلچمک اۏلدۇقجا زۏردۇر. گینه ده آنادیلی تهمهللی ایکی ویا چۏخدیللی ائییتیم مۏدلی، آزینلیق دیللرینی دانیشان قرۇپلارا منصۇب اۇشاقلارین ائییتیمینده اؤنملی بیر رۏل اۏیناماقدادیر. اهن راحات ائتدییی دیلده ائییتیم گؤرمه اۏلاناقلارینا صاحیب اۏلماق اۇشاغین یاشمداکی شانسینی اؤنملی اؤلچۆده آرتیرماقدادیر. حاق تهمهللی باخیش آچیسیندان ایکی ویا چۏخدیللی ائییتیمین نهاۆچۆن اۏلماسی گرهکدییینی، ائییتیمسهل باخیش آچیسیندان نهلر یاپیلماسی گرهکدییینی، اۇیقۇلامالی آچیدان ایسه، دۆنیاداکی بیرچۏخ باشاریلی اۇیقۇلامانین (فینلاندیا، کاتالۇنیا، باسک اؤلکهسی، یئنی گینه، ارتیره، نیجریه، گۇاتمالا، مالی، بۏلیویاداکی اۇیقۇلامالار) اؤیرتدیکلریندن بۇ طۆر بیر ائییتیمین نئجه ایشلهدییینی بیلیریک. بۇ دۇرۇمدا نهلر یاپیلابیلر؟
- دیل مۆجادیلهسینی صاحیبلنن سیاسی هؤرگۆتلر و سیویل تۏپلۇم قۇرۇلۇشلاری، اؤیرتمنلر، ائییتیمچیلر، آنادیلی فرقلی اۏلدۇغۇ حالدا سادهجه تۇغرالی دیلده ائییتیم گؤرمک زۏرۇندا قالمیش آنا- آتالار و دیلسهل چئشیدلیلیک و ائییتیمده چۏخدیللیلییین اؤنهمینی بیلن هرکس بۇ قۏنۇیلا ایلگیلی تۏپلۇمسال بیلینجی آرتیراجاق چالیشمالار یاپابیلر.
- فرقلی اؤلکهلرین باشاری اؤیکۆلاریندان درسلر چیخاریلابیلر و بۇ باشاریلی اۇیقۇلاما اؤرنکلری، سیاسال دستهیین عئینی اؤلچۆده اۏلمادیغی اؤلکهلره اۇیارلانابیلر.
- آنا- آتالارین اۇشاقلارین ائییتیمینده داها ائتگین رۏل آلمالارینین یۏللاری(اۏخۇل بایکۏتۇ و ائولرده تۆرکجه ائییتیم کیمی) زۏرلانابیلر.
- آراشدیرماچیلار بۇ قۏنۇلاری ایللیک اۇلۇسلارآراسی ائییتیم شۆرالاریندا و ایلهریلهمه یازاناقلاریندا گۆندمه گتیرهبیلر.
- حؤکۇمتلرین پلانلاما و ماددی قایناق آییرما قۏنۇسۇندا حرکته کئچمهسینی ساغلاماق اۆچۆن تۏپلۇمسال باسقینین آرتیریلماسینین یۏللاری آختاریلابیلر.
یاخلاشیق ۱.۳۸ میلیارد اینسان، یئرهل دیللری، باشقا بیر دئییشله داها آز بیلینن، یازیلی اۏلمایان ویا تۇغرالی ائییتیمده قۇللانیلمایان دیللری دانیشماقدادیر. بۇ سایی تخمینی اۏلاراق ۲۲۱ میلیۏن اۏخۇل یاشینداکی اۇشاغی قابساماقدادیر. آنادیلی تهمهللی ائییتیم یئرهل دیللری دانیشان اۇشاقلار اۆچۆن داها نیتهلیکلی بیر ائییتیم فؤرصتی سۇنابیلر.
بۇ یازینین گهنهل چرچئوهسی کتی وبلی طرفیندن، کارل بنسۏن دانیشمالیغیندا ساکس بیلیمیۇردۇ گلیشیم چالیشمالاری انستیتۆسۆنۆن Insights Education آدلی سۆرهلی یایینی اۆچۆن حاضیرلانمییشدیر.
ایلگیلی یازیلار:
تۆرکجه- فارسجا سؤزلۆک
ائییتیم(Eyitim)= آموزش
آنادیلی(Anadili)=زبان مادری
سۏرۇن(Sorun)= مسئله، مشکل
گهنهل(Gənəl)= عمومی
تۇغرالی(Turğalı)= رسمی
وئری(Veri)= اطلاعات
گرچک(Gərçək)=حقیقت
اۏلۇشدۇرماق(Oluşdurmaq)=تشکل دادن
اؤیرتمن(Öyrətmən)= معلم
آراج(Arac)= ابزار، واسط
قۏنۇ(Qonu)= موضوع
باخان(Baxan)=وزیر
قۇرۇم(Qurum)= موسسه
ائگهمن(Egemən)= حاکم
آزینلیق(Azınlıq)= اقلیت
اؤرنک(Örnək)= مثال
چۏخۆنلۇق(Oxunluq)=اکثریت
قۏرۇماق(Qorumaq)= محافظت نمودن
سؤزلشمه(Sözləşmə)= قرارداد
سئچهنک(Seçənək)= آلترناتیو
بیلگی(Bilgi)=معلومات
آماج(Amac)= هدف
ایلیشگین(İlişgin)= عاید، مرتبط
قۇشاق(Quşaq)= نسل
اکینج(Əkinc)= فرهنگ
یئرلی(Yerli)= محلی
اۏران(Oran)=میزان
باشاریلی(Başarılı)=موفق
گلیشمک(Gəlişmək)= توسعه
اۇزمان(Uzman)= متخصص
دئنهییم(Deneyim)= تجربه
اۏلۇملۇ(Olumlu)= مثبت
یؤن(Yön)= جهت
وئریملی(Verimli)= مثمرثمر
اریشمک(Ərişmək)=دسترسی
سۆره(Sürə)=مدت
چئشید(Çeşid)= نوع
آراشدیرما(Araşdırma)= تحقیق
اؤزهتلهمک(Özətləmək)= خلاصه کردن
اۏخۇل(Oxul)= مدرسه
ائگهمن(Egemən)= حاکم
تهمهل(Təməl)= اساس
سۏنۇج(Sonuc)= نتیجه
اۇلاشماق(Ulaşmaq)= رسیدن به
آزینلیق(Azınlıq)= اقلیت
اکلملنمه(Əkləmlənmə)= افزودن
آشاما(Aşama)= مرحله
گۆون(Güvən)= اعتماد
اؤنگؤرمک(öngörmək)= پیشبینی
اۇیقۇلاما(Uyqulama)= تطبیق،پراتیک
گرهچ(Gərəç)= مواد
یۏخسۇن(Yoxsun)= محروم
دۆزئی(Düzey)= سطح
تۏپلانتی(Toplantı)=نشست
یاتیریم(Yatırım)سرمایهگذاری
یاسا(Yasa)= قانون
اؤزرک(Özərk)= خودمختار
قابساملی(Qapsamlı)= جامع
کۆرهسل(Kürəsəl)= جهانی،گلوبال
یئرکیپ(Yerkip)= نقشه
قایناق(Qaynaq)= منبع
آنایاسا(Anayasa)= قانون اساسی
گلیشمک(Gəlişmək)= توسعه
اۏلاناق(Olanaq)= امکان
آیریجالیق(Ayrıcalıq)= امتیاز
آیریمچیلیق(Ayrımçılıq)= تبعیض
یاپی(Yapı)= ساختار
گؤسترگه(Göstərgə)= اشارت
نیتهلیک(Nitəlik)= کیفیت، وصف
ائتگن(Etgən)=فاکتور
گرهکلیلیک(Gərəklilik)=الزام
ائییتیمسهل(Eyitimsəl)= تربیتی
باسقین(Basqın)= غالب
باخیش آچیسی(Baxış açısı)=زاویه دید
هؤرگۆت(Hörgüt)= تشکیلات
بیلینج(Bilinc)= آگاهی
اؤیکۆ(Öykü)= حکایه
ائتگین(Etgin)= فعال
یازاناق(Yazanaq)= گزارش


c: text/html

text:
به بهانه ی پاسخ به کامنت یکی از خوانندگان گرامی که در مطلب "بوزقورد" نگاشته اند. ایشان تقریبا به این مضمون نوشته اند که چون فارسها قومگرایی میکنند و به دیگر اقوام توهین میکنند پس ما هم باید قومگرایی کنیم و خود را برتر بدانیم و به دیگر اقوام توهین نماییم. چون کامنت فوق به زبان ترکی نوشته شده بود ما هم به جهت همگونی مطالب ، این مطلب به زبان ترکی نوشتیم.
ابتدا متن کامنت را می آورم :
"جناب جوادزاده کشکه اونلاردا سنین کیمی دوشو نه یدیلر اما تاسف ادیرم سن من و بوتون ایران میلتی بیلیر کی تورک اولماسا ایران اولماز حال بو کی اله یره چاتیریبلار کی سیز نفاق توخومو سپن متین لری یازاراخ بو اودا سو عوضی یاناجاخ سپیرسیز بو گلگین زامان دا سیزین کیمی آیدین لار داشییاجاخ حاقی بیراخیب آیری یانلیلارین ( آریا ) نیت لرینی دوغرویا چه ویریب باشدا یهود لولار ( آنونسی ) اولاراخ اونلارا قوللوخ ادیرسیز
من ینی بو صایفانی گوردوم بونو یازان عزیز وطنداشیم ،بو باسقی آلتیندا کی بیز تورکلره هر نه اللرین گلنی ادیللر ،فارس بالتاسینا ساپ اولوب کوکونو تاپتالییر بو مانقورت سوفت لر اوزلرینی ساتیب ، ساتقینا نه دءمک او اوزو یالتاغلیغیلا فارس نوکری اولماغا اونور دویور بیزلر نه دییک ساغ اول سنین کیمی وارسا بیزلر دوشمانی نینییریک"
منیم دوستوم ! اونلارین اشتباه فکرلشمه سی منیم گوناهیم دگیل. بیز حق سوزوموزو بیرعده نین ناحاق دوشونه جاقینا خاطر پامال ائده بیلمه ریخ. بو که دییاخ: "چون اولار غلط فکر ائدیرلر پس منده غلط فکر ائلییم که اونلارینان مقابله به مثل اولسون " چوخ زیانکارلیق دی. یالان سوز مقصده چاتماز. ایشتباه یول گئدن لر نهایت ده اوزلرینه صدمه ویرمالیدیلار. وطنه عشق بسله ماخ ایمانناندیر ولی عشقی گرک دوز معنی ایلییاخ. اگر وطنه عشقین وار اوزووی علم و هنر ساحه سینده ائله مرتبه ده قوی ایله که آذربایجان سنه افتخار ایله سین. بیر علمی یا هنری زمینه ده کی استعدادین وار تلاش ایله تا او زمینه ده دنیادا بیرینجی اولاسان و بئله نچی یولونان آذربایجان آدین اوجالداسان. حالوا حالوا دئماغینان آغیز شیرین اولماز. آذربایجان آذربایجان قیشقیرماغینان آذربایجانین آدی اوجالماز و حقی دوغرولماز بلکه علم و هنرینن اوجالار. پس بو ساحه ده علم و هنر میدانا گتیرمه لی ییخ نه قورد کیمین بویونون یوغون دامار لارین.
دلایل قوی باید و معنوی نه رگهای گردن به حجت قوی
منیم دوستوم اوزووی وطنه وقف ایله ، اما نه مبارزه ی منفی ایله ماغینان بلکه مبارزه مثبت ایله ماغینان . مبارزه مثبت یعنی علم و هنر متعالی نن زندگانلیقی وی وطنه وقف ایله تا هامی سنین مقامیوی گورسون و بیلسین که بیر آذربایجانلی نه قدر با ارزش دیر . بونا دقت ایله کی : مین لر سنه و منه تای آدام بیر عمر آذربایجان آذربایجان قیشقیرا ، شهریارین بیر حیدرباباسی یا پروفسور هشترودی نین مین دن بیری اندازه ده آذربایجانا خدمت ائده بیلمز. پس یولووی دوز تانی منیم دوستوم.
یاشا دوستوم یاشا.
یاشا آذربایجان یاشا ، اما نه قورد کیمی بلکه انسان کیمی انسان یاشا.

robotstxt: allowed

filter: keep


text:
ایمام علیهالسلام جاوان اوْغلۇ علیاکبرین باشێ اۆسته یئتیشیب دئییر:
سسیـوه خییـهمـده وئـرهنـده سـس، دا یقیـن بۇ سیـرری بیلیب آنوْن
صفهحات-ی-دفتهر-ی-عئیشیدهن آدۇوۇ بیکۆللۆ [بکلی] سیلیب آنـوْن
هلــه دۇر خییـامه گئــدهک گــؤرهک، بـۇ غمـۇنـدا بلکــه اؤلــۆب آنــوْن
چــۆن اوْغــۇل غمینــده آنــا ائــدهر، چتیـن ایستیقـامـهت اوْغۇل علی
دئ گـؤرۆم یۇمـۇغـدۇ بۇ گـؤزلهرون، هلـه سئیر-ی-عالـهم-ی-خوابیـده
گـؤزۆوۆن یـۇمـۇلمـاغـێ ائـی اوْغــۇل، مـن-ی-بینــهوایـه جـواب ائـدهر
بئلــهکـی یـاتێبسـان آخ اوْلمییـه، منـی اؤزگــه آیـرێ حئسـاب ائــدهر
آی بالا:
بۇ قوْشۇن شماتهت ائدیر منـه، باشۇن اۆسته چوْخ اوْتۇرانمێرام
گۆلۆشـۆللـــه آغلێیابیلمیـرهم، سئوینیللــه باشــه وۇرۇانـمێـرام
قاباغێمـدا دۆشمـهنیـم ال چالێـر، هلـه مــن ایاغـه دۇرانـمێـرام
سینهمه داغ وۇرانلار، قاباغێمدا دوْلانێر
دوْلۇب اعدا ایلـه، دوْر-وْ-بریـم یا ولـهدی
خسته جیسمیله بۇ چؤلده، نار-ی-پوْر شراره دۆشـدۆم
سـن کیمی جـوان بالامدان، ظـۆلمیلـه کنـاره دۆشـدۆم
تا گـؤرۆب بۇ حالی سنده، حال-ی-ایحتیضاره دۆشـدۆم
دوْیمۇشام اوْدۇر جهاندان، وای جـوان اؤلهن اوْغۇل وای
ایــاغــه دۇر الیـمـــه وئـــر الیـــن گئــــدهک
ایاغلارێم یئریمیر، ائی الیم عصاسی اوْغۇل


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
آقا میرزا می خانا اوستادلاریندان بیریسی
نئچه میخانا آقامیرزا دان دانلود اوچون قویورام
AĞAMİRZA meyxana danlod mp3 ağa mırza ağamirzə
1- آهیم توتاجاقدیر ahım tutacaqdır
۲- آللاه اوزون حیفظ ائله شردن بیزی Allah özün hifz elə şərdən bizi
3- آللاهین ایذنی ایله Allahın izni ilə
4- چیخیب قاباغیما çıxıb qaba
5- گوناهیم نه ایدی gunahım nə idi
6- موحتاج اولماسین muhtac olmasın
7- خار ائله دین xar elədin
8- یاخشی اولسون yaxşı olsun
9- پول گوجو pul gücü
Filed under: آذربایجانی موزیک لر Azərbaycan müzikləri Etiketlənmiş: | download meykhana Azerbaycan,download meyxana,download meyxana mp3,mey xana,meyhana Azerbaycan,meyxana,meyxana Azerbaycan,meyxana Azərbaycan,meyxana mp3,موزیک میخانا,موسیقی میخانا آذربایجان,می خانا,میخانه موزیک لری,میخانا,میخانا ماهنیلاری,میخانا آهنگ لری,میخانا آذربایجان,میخانا دانلود,میخانالار,مخانا دانلود,آقا میرزا میخانا,آقامیرزا,آهنگ های آذربایجانی,آذربایجان دئیشمه سی,بدیعه صنعتی,دییشمه,دییشمه لر,دئیشمه,دئیشمه لر,دانلود می خانا آذربایجان,دانلود میخانا


text:
دوزلو اوغلان وبلاگلارینین یاخشی اولماقی اوچون آتیل باتیل فروشگاهین دان آلیش وئریش ائدین
دوزلو اوغلان یاهو گروپ
دوزلو اوغلان وبلاگینین یاهو گروهوندا عضو اولون تا یئنی خبرلر ، گوزل مطالیب ، آذربایجانی و تورکیه موزیک لر ، تورکجه اس ام اس لر و تایسیز شکیل لر سیزین ایمیلیزه گلسین بونا گؤره آشاغی شکلین اوستونده کلیک ائدین و امنیتی کد کلمه لرینی یازین و سونرا جوین کلمه سینه تیکله یین تا عضو اولاسیز
join
Click to join DUZLU_OGHLAN
دوزلو اوغلان وبلاگینین خبرنامه سی
اگر دوزلو اوغلان وبلاگیندا یازیلان یئنی مطالیبی اوخوماق ایسته ییرسیز اوندا آشاغی لینک اوستونده کلیک ائدین و ایمیلیزی و امنیتی کد کلمه لرینی یازین و ثبتی وورون سونرا سیزه بیر ایمیل گله جک اوردا لینکی کلیک ائدین تا ثبت نام تکمیل اولسون تا یئنی مطالیب سیزین ایمیلیزه اوتوماتیک یوللانسین
Subscribe to Duzlu oğlan دوزلو اوغلان by Email
محمدامين رسول زاده
محمد امين رسولزاده. (زايش31 ژانویه 1884 نوخالی باکو. مرگ 6 مارس 1955 استانبول). در سال 1902 «سازمان جوانان مسلمان» را بنیان گذاشت که از جمله اهداف آن، چاپ و پخش بیانیه و تبلیغ در بین کارگران کارخانهها بود و در این راستا نشریهای بنام «همت» انتشار داد که بعدها «تکامل» شد. او در سال 1905 در جريان مبارزات انقلابی خود با استالين آشنا شد. آنموقع هر دو 20 ساله بودند و رسولزاده به عنوان روزنامهنگار كار ميكرد. او مقالههايي را براي انواع روزنامههاي مخالف مينوشت و با گروه مساوات آذربايجان همكاري داشت. استالين نيز در باكو بود و كارگران شركت نفت را عليه سرمايهداري و تزار سازماندهي ميكرد. زماني كه مقامات رسمي روسيه تلاش كردند استالين را دستگير و زنداني نمايند، رسولزاده او را در آپارتمان شخصياش پنهان كرده و جانش را نجات داده بود. در 1906 در روزنامة «قلم» مقاله مینوشت و آنگاه به سردبیری موقت آن رسید. در این سال سردبیری «تکامل» را عهدهدار گردید. در 1907 که عرصه برمخالفان در روسیه تنگ شد، به ایران آمد و در حمایت از مشروطه به فعالیت پرداخت. او همراه کسانی چون سیدحسن تقیزاده و سلیمانمیرزا اسکندری و سیدمحمدرضا مساوات، حزب دموکرات را بنیان نهاده و روزنامة «ایران نو» را انتشار دادند. رسولزاده سرمقالة این روزنامه را مینوشت. او در 1328 ه.ق و در دومین سال انتشار آن سردبیر شد. در 1911 به ترکیه رفت و به «تورک اوجاغی» پیوست. پس از آغاز جنگ جهانی اول، به باکو بازگشت و فعالیت خود را از سرگرفت. در 1917 که رژیم تزاری سرنگون شد، او زمینه را برای استقلال آذربایجان فراهم یافت. در 28 مه 1918 تشکیل جمهوری آذربایجان به عنوان اولین جمهوری مسلمان جهان اعلام شد و رسولزاده با اکثریت آراء به عنوان رهبر شورای ملی آذربایجان برگزیده شد. در28 آوریل 1920 که نيروهای ارتش سرخ به رهبری سرگئی کيروف، باکو را تصرف و جمهوری آذربايجان را ساقط کردند، رسولزاده در روستايی مخفی شد ولی به زودی دستگير و زندانی شد. استالين به باکو آمده و او را از زندان نجات داد. رسولزاده با پيشنهاد و همراه استالين به مسکو رفت. در مسکو استالين پستهای مختلفی را به او پيشنهاد کرد ولی او هيچکدام از آنها را نپذيرفت چون از سقوط جمهوری آذربايجان به دست بلشويکها آزرده خاطر بود. او حتی سمت مترجم رسمی دولت شوروی را نپذيرفت. رسولزاده در دانشگاه مسکو، تاريخ و ادبيات شرق را تدريس میکرد. چون شيوة استالين نابود کردن دوستان قديمی بود، رسولزاده به ياری برخی از اعضای حزب مساوات، به فنلاند گريخت و از آنجا در سال 1922 به ترکيه رفت. استالين از آتاتورک خواست تا طبق قرارداد استرداد مجرمين سياسی، رسولزاده را به شوروی تحويل دهد. آتاتورک از رسولزاده خواست تا آرام شدن اوضاع، ترکيه را ترک کند. رسولزاده به لهستان رفت و در آنجا با ژوزف پيلسودسکی رهبر لهستان ديدار کرد. چندی بعد با دختر برادر يا خواهر پيلسودسکی ازدواج کرد. با حملة آلمان به لهستان در 1939، رسولزاده به ترکيه بازگشت. در اين زمان هيتلر برای عملی کردن نقشههای بلندمدتش، نياز به کسانی داشت که در منطقة قفقاز نمايندة او باشند. هيتلر وصف فرهيختگی و دانش رسولزاده را شنيده و تشخيص داده بود که او تنها فرد مناسب است. رسولزاده در آلمان با هيتلر ديدار کرد. آرزوی او احيای استقلال آذربايجان به ياری آلمان بود. زمانی که هيتلر آمادة سازماندهی ارتش خود بود، از رسولزاده خواست تا برای آنان سخنرانی کند. در سخنرانی او تنها عشق به آذربايجان ديده میشد. از اين رو به او 24 ساعت مهلت داده شد که آلمان را ترک کند. رسولزاده نيز به ترکيه بازگشت و براثر بیماری قند درگذشت. او در ميان شخصيتهای آذربايجانی از وجهة بسيار بالايی برخوردار بوده و است. دکتر فريدون آدميت در کتاب «ايدئولوژی نهضت مشروطيت ايران» دربارة او چنين نوشته است: «او انديشهگری است پرمايه، با ذهنی فرهيخته و فکری منظم و منطقی. از مردان استوار و بافضيلت بود.» برای آگاهی بیشتر ن.ک:
– آبادیان، حسین. رسولزاده، فرقة دموکرات و تحولات معاصر ایران. مؤسسه مطالعات تاریخ معاصر ایران. تهران. 1376
– علمی، حسین. محمدامین رسول زاده بنیانگذار جمهوری آذربایجان. مجلة وارلیق. زمستان 1372
*****************************
محمد امین رسول زاده تورکجه یازی
محمد امین رسول زاده اورمییه دریاسی نین اورمو طرفی گولمه خانا کندی – اورمونون حال و اؤزوندن بیر نمونه!… بوراسی کیچیک بیر کنددیر.نه موللاسی وار،نه کندخوداسی.هر بیر جهتدن قونشوداکی بؤیوک کنده تابع دیر.خرواردان بیر اوووج نمونه قبیلیندن اولاراق گولمه خاندان آلدیغیمیز ذوقا ، اورادا گؤردویوموز حسن – قبولو ، مهمان نوازلیغی ، اهالی نین ساده دل ، صاف اوره کلی اولماسی ایله برابر ، بیر درجه یه دک عاریف اولدوغونو گؤرونجه ، اینسانین اوره یی شاد اولور.بو متشککلیکده نه قدر دل گشا ، روح پرور ایسه خروار میثالیندا اولان اورمو داها ذوق افزا اولاجاغیندان اینسانین اوره یی همن او طرفه پرواز ائدیر.دریانین او طرفیندن ، دریانین اوزونده ایمام قولو میرزانین پاراخود آدی وئردیگی قان چاناغیندا اینسان نه قدر ازیلیب ، اوره یی نه قدر قیسیلیرسا دا ، گولمه خانادا بیر گئجه قالماق هامیسینی یاددان چیخاریر.کوکانادا مکتب وار ایدی ، یعنی بیر موللا وار ایدی کی اوشاقلارا درس دئییردی.آما میزبانیمیز اوغلانلارین اوخوتمامیش و اوخوتموردو.ایشه گؤنده ریر ایدی.گولمه خانادا موللا یوخسادا قوناقچیمیز مورادین 3 اوغلانلاری نین اوچو ده اهل ساواددیردیلار.”گلستان” سعدی دن شعرلر اوخویوب ، رساله دن اوخوموشلار.بونلار شهرده موللا یانیندا اوخوموشلار. گولمه خانادا گؤره رک گلدیغیمیز بو قدر قارانلیق صحیفه لر آراسیندا بیر صاف رنگلی گولدور.بورا اینسانین اوره یی نین آچیر،گولدورور.آدی نین گولمه خانا اولدوغو ناحاق دئییلمیش!… گون چیخمیش ، گولمه خانانی ایشیق لاندیرمیش ، جاوان یولچوم بیزی تله سدیریر، ” ایستییه دوشرسینیز” – دئییرلر. هاوادا گئجه نین سرینلیگیندن بیر اثر وار ایکن گئتمه ییمیزی مصلحت گؤرورلر.بیزیم حالیمزا قالدیقلاریندا اؤز منفعت لرینی گؤزله مه لرین ده صاف درونانه اولاراق گیزلتمیرلر.اونلار چالیشیرلار کی تئزلیکله قاییتسینلار، گمی آدام گتیرمیش اولور ایسه کرایه آپارسینلار.ائو کیشی سی موراد توقع ائدیر کی قاییدان باش دخی اونلارا قوناق اولاق.وداع وئریریک ، ودعلاشیریق.کندی چیخدیقجا هامان یاخشی یول دئیه بیزی اؤتورورلر،حؤرمت ائدیرلر.کندی چیخیریق ، تپه یی آشیریق ، آرتیق دریا گؤرونمور.اطراف بوتون باغ دیر.، گؤیه ریر.یولچولاریمیز بیزی تفریح اوچون خواهیشیمیزی عمله گتیرمک اوزره میللی ماهنی لار اوخویورلار.بو ماهنی لاردا نه قدر ساده لیک نه قدر حسیات طبیعی واردیر.ماهنی لاردان بیری سین کندچی نین حال حاضیرا نصبتن توتدوغو نقطه ی نظری صاف درونانه سی نی مترجم اولدوغو جهتدن شایان قید اولدوغوندان بورادا ذکر ائدیریک. ماهنی جاوان بیر کندلی دیلیندن اؤز سئوگیلی سینه خطابا دئییلیر : آبی ، یاشیلی گئیینر، زبونی یئردن سورونر یاندیم ، یاناسان آی قیز! خیردا قالاسان آی قیز! آپارالار خان یانینا ، منی داناسان آی قیز! قند اولسان ، شکر اولسان جیبه دولاسان آی قیز! خیردا قالاسان آی قیز، آپارارلار انجومنه منی داناسان آی قیز! ایشته آواماجاسینا دئییلن بو شعرلرده کی ، متاثر سؤزلر کندیستان حایاتینا بیر شعله سالیر دا ، اونو بوتون حقایقی ایله آشکار ائدیر.اوغلان بیر قیزی سئویر ، اونو آلیب قاچیر ، چونکی قیزین اوره کدن ایسته دیگینه باخمایاراق آتا – آناسی اؤزلرینه مخصوص ملاحظه لرینه گؤره وئرمک ایسته میرلر.خان یانینا آپاریب ، اونو قاندیرماق ایسته ییرلر. اینقلاب باشلاییر ، خانلیق ایشینه گئدیر ، انجمن قورولور ، آما عشق – محبت ایشی هامان کؤهنه لیگینده قالیر.بو دفعه ده قیزی سئوگیلی سی نی دانماق اوچون انجمنه آپاریرلار. ساده عاشیقین اوره گینی داغلاییب شاعیرانه خیاللارینی اویادیرلار.فوق دا کی ماهنی لاری اوخوتدورورلار.اؤیله کی ، اونون بو دردی ، او ، آغلاییب – اوخشاماسی میللی اولور. یولچولار آغزینا دوشور دا ، داغلارا سس سالیر ، باغلاری آغلادیر ، مسافرلری دوشوندورور. یولچولاریمیز چوخ مهرباندیرلار،اؤز بیلدیکلرینی ظهورا وئرمک ده بیر ذره ده مضایقه ائتمیرلر،اوخویورلار.لاکین آواماجاسینا معنالی اولان ماهنی لاری ائشیتدیرن ، بو ساده اولان میللت ، وئردیکلری ذوق عوضینده موکافات آلاراق غیری یئرلرده اولدوغو کیمی جیب دییل همان کؤنوله باخیرلار. توقع ائدیرلر کی ، من ده اوخویوم . بونلار اصرار ائدیرلر ، سیزین یئرین اوخوماغی نی ائشیتمک ایسته ریک.مضاییقه بویورمایینیز دئییرلر.بؤیله بیر ساده دل رفیق لرین اوره کلرینی سیندیرماق انصاف دییل.اوخوماق بیلمه سم ده هامان یولچولاریمیزین خاطیرینی سیندیرماماق اوزره لئیلی مجنونون سؤیله بیر گؤره ک ای عربیندن استفاده ائدیرم. یولچولاریمیزین شادلیغی ، راضیلیغی حددیندن آرتیق دیر.یولون ایریلیگینی یولچولاریمیزین دوزلوگو یاددان چیخاریر.گئدیریک.اؤزوموزو بو آندا مسعود بیلیریک.یولچولاریمیز یولدان کنار اولان هوندور بیر تپه نی نشان وئریرلر. – باخ ، بو شیش داغی گؤرورسونوزمی ؟ بورادان بیزیم باشیمیزا نه بلالار یاغیر ایدی.کوردلر گلیب بورادا سنگر ائدیر ، گئجه لر تؤکولوب ، بو آرا کندلری بوتون چاپارلار ایدی.هامان بو یولون لاپ بوراسیندا بیزیم کندیمیزدن بیر نفرینی اؤلدورموشدولر.فقیر مظلومون بیری سی ایدی یازیق!… بس کوردلردن سیزی موحافیظه ائدن یوخدورمو؟ – ای ، هاردا قالدی!…بیزیم ایشیمیز بیر آللاها قالیب .اونون دا صبرینه قوربان اولوم!… دوغوردان دا بو بیچاره کندچیلری اقوام وحشییه دن اولان داغ کوردلری نین تالانیندان کیمسه ساخلامامیشدیر .خصوصا بو آخیر کی ، مشروطه سنه لرینده.بیر واخت محلی ارتجاعیونلار مشروطه نی نظردن سالدیرماق اوزره یوللاییب،بیر واختدا سلطان حمید اداره سی سرحد مسئله سینی حل ائتمک اوزره کوردلری ایران سرحددینه قیسقیردیب کی اوراداکی کندلر عثمانلی حمایتینه و دخالتینه گلمه یه مجبور اولسونلار.مشروطه چی لر ده دائما بونلار ایله مودافیعه ده بولوندوقلاریندان ، فرصت اولدوقجا اللرینی دوشه نی غارت ائتمه یه بونلاری ایجبار ائتمیشلردیر. بؤیله بیر دولاما – دولاشیق سییاست دن ایستیفاده ائدیب ، اؤز قولدوقلوغونا مئیدانی آچیلمیش وحشی داغ اهالیسی کوردلر ، بو ایکی اوچ ایلین عرضینده اولمازین غارت لر ائتمیشلردیر.بؤیله بیر زیاده تاثیر گؤره ن کندیستان اهالیسی ایسه ، مشروطه نین شولوقدان عبارت اولدوغونا ایناندیریلمیشلاردیر. بیزیم ساده دل ، صاف درون گولمه خانه چیله ریمیز دخی بو تاثیردن قورتارمامیشلار. – اگر سیزین بو گؤزه ل و حاصیل دار یئرلرینیزده قاعده اولایدی ، بو یئرلرین صاحیبی اولایدی ، یعنی قویایدیلار کی مشروطه دوزه لیدی ، او واخت سیز نه قدر مسعود اولور ، نه قدر خوشبخت کئچینیردینیز، بیلمیرمیسینیز؟… – آه ، مشروطه ده بیر شی دییلدیر ، شولوقلوقدور.اگر شولوقلوق اولماسایدی ، البته مشروطه یاخشی دیر ، آما قویمورلار. – بلی مشروطه یاخشی دیر ، آما قویمورلار. بو سؤزلرده ساده دلانه رد ائدیلن بو سؤزلرده نه قدر حقیقت ، نه قدر معنا وار!… – کیمدیر قویمایان ؟ – آللاه بیلیر!… ایشته ایران مشروطه چیلرینه لازیم ایدی و لازیم دیر کی ، کندچی لرین ، اهالی نین موبالیغسیز ، تشویق سیز آلمیش اولدوقلاری بو درجه ده معلوماتلارینی آرتیرسینلار. اؤیله ائتسینلر کی یازیق کندچی – مشروطه نی کیم قویمور؟ سوالی نین جاوابی نی آللاهین عهده سینه آتماییب دا اؤزو بیلسین. بؤیله اولور ایسه ، او واخت کسب حریت بو گونکو بیر حال فلاکته دوشمز و اجنبی قوشونلاری دخی مملکت داخیلینده شیپور چالیب ، نغمه اوخویوب نمایش ائتمز و مملکتین ایستیقلالی تهلوکه یه دوشمز ایدی. ای داد آدامسیزلیق … گئدیریک ، گون وار ، فقط بیز گؤرموروک ، یولوموزون بو یان ، او یانیندا باش قالخیزمیش اولان زمرد اولان زمرد رنگلی آغاجلار آسمانه چکیلمیش کؤلگه سالمیش بیر همت لاقئیدانه ایله اطرافینا اهمیت وئرمه ییب یوکسه لیش پرستانه بیر حال ایله همشه یوخاری چکیلمکده اولان قوواقلار سرباز صف لری کیمی دوزولموشلرده طراوتلی یارپاقلارین سیمین شعاعلاری ایله گونشین اوخلارینی رد ائدیرلر، یولو سرین ساخلیرلار ، گؤزه ل بیر خییاباندیر گئدیریک.طبیعتدن حض لرینیک.آغاجلارین خیشیلتی ، اونلاری ترنمه گتیریب طراوت وئره ن کؤتوکلرینده آخان سویون شاققیلتی سی ، یولچولاریمیزین زمزمه سی یولدان کنار ائشیدیلمکده اولان جوللوتلرین ماهنی لاری تام بیر موسیقی دستگاهی دیر!… ایشته بو خییابان اورمییه یه گئدیر… بیر آز سونرا شهره داخیل اولاجاق!… یولدا راست گلن غولاملار ، شهرین اوضاعیندان خبر وئریرلر. مختلف لباسلی آداملار راست گلیر ده اورمونون بین الملل بیر شهر اولدوغونا دلالت ائدیر. بؤیوک چالمالی ، گئن شالواری ، اننی قورشاقلی کورد گلیر .بئلینده کی خنجرینی راحلاییر.گؤزله رینده کی ایتی باخیشی ایله بیر چوخ معنالار ایفاده ائتدیریر. خیال ائدیرسن کی ، بؤیله دئییر: – آخ ، نه اولایدی ، خلوتده الیمه دوشیدین!… بیر دسته عرب دیلینه بنزر بیر لهجه ایله دانیشان مختلف قیافه لی اینسانلار کئچیر.بونلار یولون هر طرفینه باخیر ، یولچونون هامیسینا دقت ائدیرلر.بونلار قیافه ی میللیتلرین ایتیرمیش اولان یاسورلاردیر.بونلاردان کیمیسی ایرانلی قیافه سینده اولوب کئچه پاپاقلی ، کیمیسی آوروپا لباسیندا اولوب حصیر شلیاپالی ، کیمیسی قافقاز پالتاری گئییب باش فوراشکالی ، کیمیسی کرد لباسیندا قیرمیزی فصلیدیر. اودور ایران ائرمنی سی گلیر.ائرمنی لیگینه اشاره اولاراق بئلینده بیر قاییشی واردیر.یولداشی زردوشتی پالتار یهودی ایله تورکجه صحبت ائدیر.مختلف میللت لرین آراسیندا بیر – بیرینی قانماق و قاندیرماق اوزره عمومی اولاراق تورک دیلی ایشله نیر.تورک دیلی بورادا بین الملل بیر دیلدیر.اونو هرکس بیلیر . ائرمنی ، کورد ، روس ، فرانسیز ، اینگیلیس ، فارس ، آیسور ، آلمان هامیسی تورکجه دانیشیر. بو قدر مختلف جنس بیر هئیتین هامیسی ایله دانیشا بیله رم.تورکم ، بو جهتدن اؤزومو خوشبخت حیس ائدیرم. بیزی ساخلاییرلار . روس سولداتلاری نین گلمه سی نی ائشیده بیلرمیش ، خبر آلیرلار.دئییر کی صاباح گله جک. آیسوری لرین صفت لرینده بیر بشاشلیق گؤرونور.آنلاشیلیر کی ، بو ورود چوخدان گؤزله نیر. او ساعت دؤنوب یانیندا باشدان – باشا آغ گئیمیش اولان قاری سینا اؤز دیلی ایله بیان حال ائدیر ، اودا سئوینیر. سولدات گله جک ، خریستییانلیق گوجله نه جک ، کوردلر داها غارت ائده بیلمه یه جک لرمیش !… هامان منظره ، هامان طراوت ، هامان آهنگ ، هامان خییاباندیر گئدیریک.طبیعتین حسن و قدرتین حس ائدیر ، یاراتدیغی مختلف الوان مخلوقاتی گؤرور،حفظ ائدیریک!… ناگه بیر عطر گیاه و سبزانه اؤیرنمیش اولان قونشوموزا تنفر ائدیر ، بؤیله بیر گؤزه ل و معطر اولان عرصه گاه طبیعتدن خلاف معمول اولاراق نیفرتلی و چیرکین بیر قوخو قالخیر. بو دباغ خانا قوخوسودور… شهر دروازاسی نین قاباغیندان آخان سویون اوستونده کؤلگه لی سویودون دیبینده قوللاری و بالدیری چیرمانمیش دباغ ، باشینی آشاغی سالیب ، آشیلانمیش جامیش دریسینی تمیزله ییر.دریدن قالخان عفونت ، سویو ، هاوانی پیسلیییر ده ، دباغ چینین تچکیل ائله دیگی هئیت بوتون او منظره یه شاعرانه نی کورلویور. آتلاری قامچیلاییر ، بورنوموزو توتوب جلدلیک ایله اؤتوروک ، شهره داخیل اولوروق. اورمییه م.امین “ترقی” ، نومره 144 ، 30 اییون 1909 قایناق : ” محمدامین رسول زاده ” – شیر محمد حسین اف ، (بیرینجی جیلد)
Filed under: آذربایجان مقاله لری Azərbaycan məqalələri,تورک شخصیتلری Türk şəxsiyətlər Etiketlənmiş: | 31 یانوار - مممد عمین رسولزادهنین دوغوم گونودور,محمد امین رسول زاده,محمدامین رسول زاده,محمدامین رسول زاده بنیانگذار جمهوری اول آذربایجان,محمدامین رسول زاده زندگی نامه سی,محمدامین رسولزاده,رسول زاده


text:
چئویرن : مسیح آقا محمدی
کؤچورن : بهرام سورگون
میلادی تاریخله اون بیرینجی عصرده (هجری بئشینجی عصرده ) ایراندا عمربن ابراهیم آدلی بیر نفر دونیایا گلیر . او، گلجکده حشیشی لر (آسساسینلر ) طریقتینین اساسینی قویموش حسن بن صباح لا و سونرالار قافقازی فتح ائدن آلپ آرصلانین وزیری اولموش نظام الملک له بیرلیکده قرآنی و فقهی اؤیره نیر . زارافات لامی ، یوخسا جدی می ، دوستلار سؤزلشیرلر کی، اونلاردان هانسی حیاتدا اوغور قازانسا، او بیریلرینه ده ال توتاجاق . ایللر کئچندن سونرا نظام وزیر مقامینا یوکسه لیر. عمر اوندان یالنیز ساکیت بیر گوشه ایسته ییر کی، دوستونون ایشلرینین یاخشی گئتمه سیندن اؤترو دوعا ائده و رقملر اوزه رینده دوشونه بیلسین . (حسن ایسه یوکسک وظیفه ایسته ییب، بونا نائیل اولور، سونرا دا وزیری اؤز یولونون اوستوندن گؤتورور) . نیشابورون گلیریندن ایلده اون مین دینار مواجیب آلان عمر اؤزونو بوتونلوکله علمه حصر ائتمک ایمکانی قازانیر.
او، آستورلوگییایا اینانمیر، آمما آستورونومییا ایله مشغول اولور، سلطانین حمایه سی آلتیندا تقویم اصلاحاتیندا اشتراک ائدیر و جبره داییر مشهور اثرینی یازیر ـ بو اثرده بیر و ایکی درجه لی تنلیکلرین ریاضی حلّی و اوچ درجه لی تنلییین کونوس کسیکلری واسطه سی ایله هندسی حلّی تکلیف اولونور. اونون ماراق دایره سی رقملرین و اولدوزلارین سیرلری ایله محدودلاشمیر: او، شخصی کیتاب خاناسینین بیر کونجونده اوتوروب اسلام عالمینده «میصیرلی افلاطون» و یا «یونانیستانلی مرشد» آدلاندیریلان پلوتینین تراکتاتلارینی و «صافلیق قارداشلاری» نین بدعت و میستیکا ایله دولو اللی دن آرتیق رساله سینی موطالعه ائدیر ـ بو اثرلرده ثبوت اولونور کی، دونیا واحیدین تجللاسیدیر و گئج ـ تئز واحیده قاییداجاقدیر...
کیمی اونو آیریجا اشیالاردان کناردا عمومی مفهوملارین موجود اولمادیقینی ادعا ائدن فارابی نین، کیمی ده دونیانین ابدیلییینه اینانان ابن سینانین داوامچیسی ساییر. بیر منبع ده یازیلدیغینا گؤره، او، روحون اینسان بدنیندن حئیوانلارین بدنینه کئچمه سینه اینانیر، یاخود دا ائله گؤستریر کی بونا اینانیر ـ و حتی بیر دفعه پیفاقور ایتله دانیشدیغی کیمی، اودا اوزون قولاغلا صحبت ائدیر. او، آزاد فیکیرلی دیر، عینی زاماندا قرآنین ان چتین یئرلرینین دوزگون تفسیرینده چوخ ماهیردیر، چونکی ایسته نیلن عالیم بیر نوع ایلاهیاتچی دیر و بونون اوچون ایمانا احتیاج یوخدور.
آسترونومیا ، جبر و ایلاهیاتدان یورولوب دینجه لدییی زامان عمربن ابراهیم الخیامی بیرینجی، ایکینجی و دؤردونجو میصراعلاری هم قافیه اولان روباعیلر یازیر، همین روباعیلرین توپلاندیغی ان کامیل ال یازمادا اونلارین سایی بئش یوزه یاخیندیر ـ بو ایسه محصول دارلیغا خصوصی اهمیت وئریلن ایراندا (لونه و کالدئرونون دؤورونده ایسپانیادا اولدوغو کیمی) مؤللیف اوچون اصل بی آبیرچیلیق دیر .
هجری 517- جی ایلده عمر «شئی لرین بیرلییی و چوخلوغوحاققیندا» رساله نی اوخودوغو زامان اؤزونده ناسازلیق دویور و بیردن نسه حیس ائدیر. او، آیاغا دوروب بیر داها گؤرمه یه جه یی صحیفه نی نیشانلاییر و اوزونو آللاها توتور ـ او آللاها کی، هر حالدا موجوددور و عمر جبره دایر اثرینین چتین یئرلرینده اوندان کمک دیله میشدیر. ائله همین گون غروب چاغی او، وفات ائدیر. بوزامان مسلمان جغرافیا چیلارینا بللی اولمایان شمال ـ غربده کی بیر آدادا ایسه نوروئچلی لرین کرالینی دارماداغین ائتمیش ساقسلارین کرالینی نورمانلارین هئرسوقو مغلوبییته اوغرادیر.
ترقی، تنزل و چئوریلمه لرله دولو یئددی عصر کئچیر و اینگلیس ده فیتس جرالد آدلی بیر نفر دونیایا گلیر. اولا بیلر کی، او، عمر قدر عاغیللی دئییل، آمما اوندان خیلی حساس و غصه لی دیر . فیتس جرالد امین دیر کی، ادبیات اونون طالعیدیر. اودور کی هئچ نه یی دوشونمه دن تام عناد کارلیقلا اؤزونو ادبیاتا حصر ائدیر . ان یاخشی کیتابلاردان بیری سایدیغی «دن کیشوت»و دؤنه ـ دؤنه اوخویور (بو سیرایا او، شئکسپیرین و «ایستکلی قوجا» ورگیلی نین اثرلرینی ده داخیل ائدیر)، عینی زاماندا سؤز احتیاطینی زنگینلشدیرمک اوچون لغتلره مئهرینی سالیر. او آنلاییر کی قلبینده موسیقی گزدیرن هر بیر کس اولدوزلارین التقات گؤستردییی تقدیرده، حیاتی بویو اون ـ اون ایکی شئعیر یازماق ایقتیداریندادیر، لاکین اؤزو بو خیردا امتیازدان سوءاستفاده ائتمک نییتینه دوشمور . تانینمیش آداملارلا ( تئننیسون لا، کارلئیل له، دیکئنزله، تئککئرئی له ) دوستلوق ائدیر و اؤزونون بوتون تواضع کارلیغینا و مئهربانلیغینا باخمایاراق، اونلارا قطعییا قیلیقلانمیر .«ائوفرانور» آدلی کیفایت قدر ادبی دیالوگو، کالدئروندان و بؤیوک یونان فاجعه نویسلریندن بابات ترجومه لرینی چاپ ائتدیریر. ایسپانجادان فارس دیلینه کئچیب قوشلار حاققیندا « منطق الطیر» آدلی میستیک پوئمانین ترجومه سینه گیریشیر ـ بو اثرده قوشلار اؤز پادشاهلاری سیمرغون آختاریشینا چیخیرلار و یئددی وادینی آشیب اونون سارایینا چاتاندا گؤرورلر کی، اونلارین آیریلیقدا هر بیری و بوتونلوکده هامیسی سیمرغ دور.
1854- جو ایلده عمرین الیفبا سیراسی ایله دوزولموش روباعی لریندن عبارت بیر ال یازما فیتس جرالدین گؤزونه ساتاشیر. او، روباعی لردن بیر نئچه سینی لاتین دیلینه چئویریر و بیردن کشف ائدیر کی، اونلاردان اؤز داخلی قورولوشو و صبح، گول، بوبول اوبرازلاریندان توتموش گئجه و قبیر لؤوحه لرینه قدر مؤوضوع جا اینکیشافی اولان بوتؤو بیر کیتاب یاراتماق اولار. فیتس جرالد قایغی سیز و بیلدییینی ائله ین تنها بیر آدام اولاراق، اؤزونون بوتون حیاتینی بو غیرعادی و اینانیلماز نییتین گرچکله شمه سینه حصر ائدیر. 1859- جو ایلده او، «روباعیلر»ین ایلک ترجومه سینی نشر ائتدیریر، بونون آردینجا ایسه چوخلو واریانتلار و دقیقلشدیرمه لرله دیگر نشرلر مئیدانا چیخیر، و معجزه باش وئریر: آرابیر شعرله ایله نن فارس آسترونومو ایله ایسپانیادا و شرق ده یارانمیش کیتابلار آراسیندا بعضا معناسیز یئره ائشه لنن غریبه انگلیسین تصادفی گؤروشوندن نه بیرینجییه، نه ده ایکینجییه بنزه ین حئیرت آمیز بیر شاعیر دوغولور. سویین بئری یازیر کی، فیتس جرالد «عمر خیاما انگستانین ان یاخشی شاعیرلری سیراسیندا ابدی بیر یئر قازاندیرمیشدیر». بو اعجاز کار کیتابین هم رومانتیک، هم ده کلاسیک روحونو دریندن دویان چئسترتون ایسه قید ائدیرکی، اوندا «موسیقینین توتولمازلیغی و یازینین پوزولمازلیغی» بیرلیکده حیس اولونور. بعضی لری فیتس جرالدین «روباعیلر»ینی فارس عنصرلری ایله بزنمیش انگلیس پوئماسی ساییرلار. اصلینده فیتس جرالد عمرین حمایه سی آلتیندا یاراتمیش، اونون دئدیکلرینی جیلالامیش، حتی بعضی شئی لری اؤزوندن اویدورموشدور، لاکین نئجه اولورسا ـ اولسون، «روباعیلر» اورتا عصر فارسلارینین گؤزویله اوخونماغی طلب ائدیرلر.
بورادا مئتافیزیک سجییه لی احتیماللارسیز اؤتوشمک اولمور . معلوم دورکی عمر روحون بیر بدندن دیگرینه کئچمه سی باره ده پلاتونیکلرین و پیفاقورچولارین تعلیمینه اینانیردی. بیر نئچه عصر اؤتندن سونرا اونون اؤز روحو انگلیس ده جسمانی تجسومونو تاپا بیلردی کی، لاتین دیلینین تاثیرینه معروض قالمیش اوزاق گئرمان لهجه سینین کؤمیی له نیشابوردا ریاضیاتین الیندن آلدیغی ادبی طالئعینی یاشاسین . لئونلو اسحاق لوریا دئییردی کی، اؤلموش آدامین روحو تسللی تاپمایان قلبه داخیل اولوب اونو روحلاندیرا، یاخود ایستیقامتلندیره بیلر. ایستیثنا دئییل کی، عمرین روحو 1857- جی ایلده فیتس جرالدین قلبینده اؤزونه سیغیناجاق تاپمیشدیر.
«روباعیلر» دونیا تاریخینه آللاهین قوردوغو، مسکونلاشدیردیغی و سئیرائتدییی بیر صحنه کیمی باخیر. علمی دیلده پانتئیزم آدلانان بو تعلیم بئله بیر فیکیر دوغورورکی، انگلیس فارس قیافه سینده دیرچه له بیلر، چونکی اونلارین هر ایکیسی ماهیتجه همین آللاهدیر، یاخود اللاهین اؤتری اوبرازی دیر. لاکین داها دوغرو و حئیرت آمیز اولانی بودور کی، بیزیم فوق الطبیعی باره ده اویدورمالاریمیزین یئرینده چوخ واخت ایشلرین اوغورلو گئدیشی دایانیر. بولودلار بعضا داغ و یا شیر فورماسی آلیر، عینیله ادوارد فیتس جرالدین کدری و اوکسفورد داکی بودلئان کیتابخاناسینین رفینده اونودولوب قالان چهرایی حرفلی سارالمیش ورق خوشبختلیکدن شئعیره چئوریلمیشدیر.
ایسته نیلن وحدت ـ سیردیر. بیزیم قهرمانلارین ـ انگلیسله فارسین بیرلییی ایسه چوخلاریندان داها معمالی دیر. تام موختلیف اینسانلار کیمی حیاتدا اونلارینکی توتمایا دا بیلردی و اؤلوم، طالئعین اویونلاری و اوزون عصرلر لازیم اولدو کی، اونلاردان بیری دیگرینی تانیسین و ایکیسی بیرلشیب بیر شاعیر اولسون.
داوامی


text:
چاغداش ساتیریك شاعیر: بابا پونهان
چاغداش ساتیریك شاعیر: بابا پونهان
آتابابا سئییدعلی اوغلو مددزاده 1948-جی ایل نویابر آیی نین 5-ده باكی شهرینده دونیایا گؤز آچیب.1955-جی ایلده محمد امین رسولزاده قصبه سینده كی 99 سایلی مكتبین بیرینجی صینفینه گئدیب. 1963-جو ایل 8-جی صینیفی بیتیریب. همین ایل باكی رابیطه تئخنوكومونا داخیل اولوب. 1967-جی ایل اییون آییندا تئخنیكومون مأذونو اولوب، آوقوست آییندا باكی مئتروپولیتئنینده مئكانیك وظیفه سینده ایشله مه یه باشلاییب.
بابا پونهان 1968-جی ایل حربی خیدمته چاغیریلیب. اوكراینین كییئف شهرینده حربی خیدمتینی باشا ووروب، وطنه قاییدان كیمی مئترودا ایشینی داوام ائتدیریب. ایلك واختلاردا " مئترو " قزئتینده كیچیك حجملی شعئیرلری و غزللری چاپ اولونوب. 25 ایل مودتینده همین یئرده ایشله ییب.
شاعیر 1972-جی ایلده ائوله نیب. بیر اوغلان، بیر قیز اؤولادی وار. هامی اونو بابا چاغیرسا دا دونیایا گلن ایكی نوه سی اوچون حقیقی معنادا بابا اولوب.
بابا پونهان ایلك غزلینی 13-14 یاشیندا ایكن یازیب. یارادیجیلیغا لیریك غزللرله باشلاییب، نظم فورماسیندا بیر نئچه پوئما، سربست شعئیر، محبت روحلو غزللر یازیب یارادیب. او، بابا پونهان كی، زمانهمیزین صابیری اولوب، ظارافاتجیل بیر شاعیر كیمی یادداشلاردا ایز قویوب گئتدی.
جاهیللره گولدو، اونلاری اؤزلری-اؤزلرینه گولمه یی مجبور ائدنده ایسه اؤزو اونلارین حالینا آجیدی. بو گولوشلر او قدر مؤحكم اولدو كی، بابانین چكدیگی نالهلری اونون كیمی فریاد ایچینده اولان بیر نئچه كسدن باشقا بیر كیمسه ائشیتمه دی. هر گولمهلی كلمه نین آرخاسیندا بیر قطره گؤز یاشی گیزلندی.
" سیز گولوركن یازدیغیم هر بئیته، هر بیر كلمه یه، پونهانام، آغلار یازیم... " - سؤیلهین شاعیر گولوشله بدخیصلتلری ایصلاح ائتمه یه، نفسلری تمیزله مه یه چالیشدی، آما بیر بهره گؤرمه دی. اؤزو ایسه بیر دونیا كدر داشیدی چیگینلرینده. لاكین، اونون قلمی ده تقدیرسیز قالماییب. 2000-جی ایلده " آذربایجان " ژورنالی طرفیندن " حیكمت ضییا " آدینا موكافات آلیب. همین ایلده " یالان چئینه یه- چئینه یه " آدلی كیتابی چاپ اولونوب. عئینی زاماندا، آذربایجان یازیچیلار ایتتیفاقی طرفیندن ساتیریك یازیلار اوزره ایلین قالیبی ائلان اولونوب. 2002-جی ایلین آوقوست آییندا شاعیرین " من نه دئدیم كی... " كیتابی اوخوجولارا تقدیم اولونوب. 2004-جو ایل " كیم نه گؤتوردو " آدلی كیتابینی چاپا وئریب. همین ایل آپرئل آیی نین 5-ده " مركزی كلینیكی خستهخانا " سیندا اورگینده یئنیدن " كیچیك عملیات " آپاریلیب. 7 آپرئلده ائوه گلیب. 8 آپرئل سحر تئزدن حالی پیسلهشیب " كوما " وضعیتینه دوشوب. 9-گون كومادا صونعی نفس وئرمه ایله ساخلانیلیب. آپرئل آیی نین 17-سی بابا پونهانین اورهگی صونعی نفسدن ایمتیناع ائدیب. همین گون عؤمرو تاماملانیب. مزاری " كوردهخانی " كندینده، محبتی اونو سئونلرین قلبینده دیر.
بابا پونهانین شئعیرلریندن:
او بیلر من بیلرم
بیوفادیرسا اگر یار، او بیلر - من بیلرم،
یا وفا اهلیدی دیلدار، او بیلر - من بیلرم.
نه دوشوب خلقه آخی هر شئیه ریشخند ائله ییر،
غئیری دینداردی یا دیندار، او بیلر - من بیلرم.
منی جادولر ایلن سالما گؤزوندن او گولون،
چالما كانداریما میسمار، او بیلر - من بیلرم.
دئدیم اول یاره حیجابی سنه واجیب بیلیب حقّ،
دئدی كی، ائیله مه ایصرار او بیلر - من بیلرم.
دستَمازیم گؤزومون یاشی نامازیمدی موغام،
بوندا حقم یا گوناهكار او بیلر-من بیلرم.
منی گاه تانری چكیب قالدیرار عرشین اوزونه،
گاهی اوردان یئره چیرپار، او بیلر - من بیلرم.
جان آلانیم ایكیدیر، گؤیده فلك، یئرده ملك،
دئسهلر هانسیدی غدار، او بیلر - من بیلرم.
پونهانین عئیبلرین یاره گئدیب كیم سایدی،
كیمه نه، عئیبی اگر وار، او بیلر - من بیلرم
گلسه قییامت، آی آتا
نه یامان ائیلهمیسن روشوته عادت، آی آتا،
ییخاجاق ائومیزی بیر گون بو جینایت، آی آتا.
سنه منصب وئریلیبسه، او دئمكدیرمی مگر،
تیكه سن نسلینه هر یئرده عیمارت، آی آتا.
عملینله منی روسوایی-جاهان ائیلهمیسن،
چكیرم دوستلار آراسیندا خجالت، آی آتا.
سنین ائكرانداكی یالتاقلیغین اوزموش آنامی،
اونا ریشخند ائله ییر كوللی-جماعت، آی آتا.
بیلیرم، سن ده آلیرسان ییغاسان وئردیگینی،
وئرمه سن اوستولووا یوخدو ضمانت آی آتا.
سالمیسان زیندانا یوزلرله گوناهسیزلاری سن،
اونلارین قارغیشی قویماز بیزی راحت، آی آتا.
گمیچی اؤز گمیسینده سنه یئر وئردی فقط،
گمیسین ایستهدین اوندان بو خیانت، آی آتا.
هارا گئتسن سون اومیدون یئنه آللاه اولاجاق،
تؤوبه قیل، گل نامازا ائیله عیبادت، آی آتا.
خلقدن پونهان اولان ثروتی قایتار خالقا،
ماجالین اولمایاجاق گلسه قییامت، آی آتا.
ترپندی، یا ترپنمه دی
تیترهییب یئر ترپننده بیلمیرم اینسانلارین،
شوبهه لی ایمانلاری ترپندی، یا ترپنمه دی؟
هوندور ائیواندان باخیب دؤوران منیمدیر سؤیلهین،
مأمورون ائیوانلاری ترپندی، یا ترپنمهدی؟
آللاهین تورپاقلارین آج كندلییه پولنان ساتان،
قولدارین اورمانلاری ترپندی، یا ترپنمه دی؟
هم ائوی، هم قلبی سینمیش بینوالارچون گؤرن،
دؤولتین ایمكانلاری ترپندی، یا ترپنمه دی؟
شاه حوسئین ایله یزیدی بیر توتان جاهیللرین،
شاه داماردا قانلاری ترپندی، یا ترپنمه دی؟
اؤزگه نین عونوانینا اؤز نسلینی یئرلشدیرن،
آج گؤزون عونوانلاری ترپندی، یا ترپنمه دی؟
دؤوری-صابیردن بو یانه بیر عصر یاتمیشلارین،
لرزه دن یورغانلاری ترپندی، یا ترپنمه دی؟
جان گودن اوغلانلارین دهشتده ایكن اؤزلری،
اؤزگهلرچون جانلاری ترپندی، یا ترپنمه دی؟
پونهانین سؤزنن ووروب ترپتدیگی اینسانلارین،
سیزبیلن، ویجدانلاری ترپندی، یا ترپنمه دی؟
قاراباغ گئتسه اگر
منی اودسون قارا تورپاغ، قاراباغ گئتسه اگر،
یوخدور حاقیم من اولوم ساغ، قاراباغ گئتسه اگر.
نه قدر قیز-گلینیم دوشدو اسیر گؤز گؤره سی،
یاز منیم قبریمه آلچاق، قاراباغ گئتسه اگر.
درد وطن دردیدی، باغ دردی چكنلر آلاجاق،
اؤزگه بیر یئرده گؤزل باغ، قاراباغ گئتسه اگر.
قورخودار بیر گئجه واللاه سنی خالقین غضبی،
یئتمز ایمدادینا چیلداغ، قاراباغ گئتسه اگر.
اوخویوب تاریخی بیر گون نوهلرمیز دئیه جك،
بیزه مین طعن ایله قورخاق، قاراباغ گئتسه اگر.
اویناساق ائرمنی نین عیشوه -نازیینان یئنه بیز،
قویاجاق چوخ یئره بارماق، قاراباغ گئتسه اگر.
گیره جك تای قولاغین قبرینه توش چالدیراجاق،
دئیه جك بیزده دی آرساغ، قاراباغ گئتسه اگر.
قاتیلیر گاه وهابی ایله خریستیان بو ایشه،
آتماق اوچون تزه قارماق، قاراباغ گئتسه اگر.
بئله سیرلی و معمالی گئدیشنن، پونهان،
اومید آللاهادیر آنجاق، قاراباغ گئتسه اگر.
بیر پارچا تورپاق قالمادی
بارماغین هر یانه قویدو الده بارماق قالمادی،
قارماغین هر یانه آتدی بیرجه قارماق قالمادی.
جیرماغیینان، ال آتیب حاقین اوزون جیرماقلادی،
دیرناغیینان تختی توتدو، سیندی دیرناق قالمادی.
كیم كی، ظن ائتدی یاراتمیش گویا آلچاق داغلاری،
تانری یئكسان ائیله دی یئرنن، بیر آلچاق قالمادی.
اؤیله كی، ایبلیس آیاغی دیدی بادو كوبمه،
اسدی روزگار، سولدو باغلار، كولدا یارپاق قالمادی.
حاق آسیلدی، حاق توتولدو، حاق چكیلدی چارمیخا،
بیر اؤزوندن باشقا هئچ كس حاقا اورتاق قالمادی.
اؤزلرین چیلپاق ائدنلر حاقا دون گئیدیردیلر،
چیلپاق حقدن دون گئینلر لئیك چیلپاق قالمادی.
ظالیم اوغلو پول آلیب، اول قدر تورپاق ساتدی كی،
هئچ اؤزون باسدیرماغا بیر پارچا تورپاق قالمادی.
حضرت عابباسین الیندن دوشدویو بایراغینی،
كوبه ده قالدیردی پونهان یئرده بایراق قالمادی.
من نه دئدیم كی؟!
یوخدان گله نی وار ائله دیم، من نه دئدیم كی؟!
حاق اهلین اومودوار ائله دیم، من نه دئدیم كی؟!
مظلوملارا قان اوددوران آلچاقلاری بیر-بیر،
سؤز اودماغا وادار ائله دیم، من نه دئدیم كی؟!
خوفدان اَییلیب بوت پرست اولموشلار اؤنونده،
قانسیز بوتو اینكار ائله دیم، من نه دئدیم كی؟!
آللاهی اونوتموشلارا خاطیرلادان اولدوم،
قافیللری هوشیار ائله دیم، من نه دئدیم كی؟!
ترك ائیله دی شئیطان بو كؤنول مولكونو گئتدی،
حاقیملا یئرین دار ائله دیم، من نه دئدیم كی؟!
جان وئردی خودا، آما كی، عشق ایسته دی مندن،
یوخدور دئمه یه عار ائله دیم، من نه دئدیم كی؟!
گؤردوم كی، پول اوستونده بو دونیانی توتورلار،
دونیانی خبردار ائله دیم، من نه دئدیم كی؟!
حاقین اؤزون آختاردیم اونون قبرینی تاپدیم،
آما سؤزون آشكار ائله دیم، من نه دئدیم كی؟!
پونهان، من عمل دفترینی شعره چئویردیم،
یعنی اونو تكرار ائله دیم، من نه دئدیم كی؟!
كؤچوروب حاضیرلایان:عباس ائلچین


text:
ساغدان: جلال آلاحمد، غلامحسین ساعدی، مفتون امینی، یونس نابدل، دکتر علیاکبر ترابی و بهروز دولتآبادی(چایاوغلو) تبریز – ۱۳۴۶ شکیل، دکتر علی اکبر ترابینین شخصی آرشیویندندیر و ایشیق سایتی واسطهسی ایله یاییلیر. عزیز و حؤرمتلی اوخوجولار! ادبیات و اینجهصنعتیمیزله علاقهدار هر هانکی بیر خاطیرهلی شکیل و یاخود سندینیز وارسا، “ایشیق” سایتی اونلاری اؤز آدینیزا یایماغا حاضیردیر. لطفا گؤندرهجهیینیز خاطیرهلی شکیل و ...Read More »
خاطیرهلی شکیل: جلال آلاحمد تبریزده ۱۳۴۶
جلال آل احمد تبریزده تبریز – ۱۳۴۶ ساغدان سولا: جلال آلاحمد، غلامحسین ساعدی، دکتر علی اکبر ترابی، یونس نابدل و بهروز دولتآبادی شکیل، دکتر علی اکبر ترابینین شخصی آرشیویندن دیر و ایشیق سایتی واسطهسی ایله یاییلیر. عزیز و حؤرمتلی اوخوجولار! ادبیات و اینجهصنعتیمیزله علاقهدار هر هانکی بیر خاطیرهلی شکیل و یاخود سندینیز وارسا، “ایشیق” سایتی اونلاری اؤز آدینیزا یایماغا حاضیردیر. لطفا ...Read More »
خاطیرهلی شکیل: عاشیق قشمله گؤروش
خاطیرهلی شکیل: عاشیق قشمله گؤروش شبستر – کوندور / ۲۵- ۱۱- ۱۳۶۴ ساغدان سولا: محمدعلی نقابی – عاشیق قشم – سلیمان ثالث – فریدون حاصارلی شکیل، مرحوم شاعریمیز اوستاد فریدون حاصارلینین شخصی آرشیویندن دیر و ایشیق سایتی واسطهسی ایله یاییلیر. شکیلی چکن: رضا حصاری(اورمان) عزیز و حؤرمتلی اوخوجولار! ادبیات و اینجهصنعتیمیزله علاقهدار هر هانکی بیر خاطیرهلی شکیل و یاخود سندینیز ...Read More »
خاطیرهلی شکیل: «زینب پاشا» و یولداشلاری
ایضاح: عکس زینب پاشا و برخی از یاران وی یعنی” یوز باشی خاور و نایب کلثوم ” حدودا از اوایل دهه ی ۱۳۸۰ شمسی توسط “سازمان اسناد و کتابخانه ملی – مدیریت شمال غرب ( تبریز) ” در اختیار محققان قرار گرفت . در سال ۱۳۸۲ محقق گرانقدر آقای رحیم رئیس نیا در مقاله ای که در ” ماهنامه کلک ...Read More »
خاطیرهلی شکیل: تبریز تئلویزیاسی اورکئستری- ۱۳۵۵
خاطیرهلی شکیل: تبریز تئلویزیاسی اورکئستری- ۱۳۵۵ شکیل، کاظم ارسین شخصی فیسبوک صحیفهسیندن آلینیب و ایشیق سایتی واسیطهسی ایله یاییلیر. عزیز و حؤرمتلی اوخوجولار! ادبیات و اینجهصنعتیمیزله علاقهدار هر هانکی بیر خاطیرهلی شکیل و یاخود سندینیز وارسا، “ایشیق” سایتی اونلاری اؤز آدینیزا یایماغا حاضیردیر. لطفا گؤندرهجهیینیز خاطیرهلی شکیل و سندلره دایر لازیمی ایضاحات یازماغی اونوتمایین! حؤرمتله: ایشیقRead More »
خاطیرهلی شکیل: دکتر ترابی، چایاوغلو، مجیدآقا شمس و صمد بهرنگی
تبریز – ۱۳۴۶ ساغدان سولا: دکتر علی اکبر ترابی، بهروز دولت آبادی (چای اوغلو)، مجید اروانی (شمس) و صمد بهرنگی شکیل، دکتر علی اکبر ترابینین شخصی آرشیویندن دیر و ایشیق سایتی واسطهسی ایله یاییلیر. عزیز و حؤرمتلی اوخوجولار! ادبیات و اینجهصنعتیمیزله علاقهدار هر هانکی بیر خاطیرهلی شکیل و یاخود سندینیز وارسا، “ایشیق” سایتی اونلاری اؤز آدینیزا یایماقا حاضیردیر. لطفا گؤندرهجهیینیز خاطیرهلی ...Read More »
خاطیرهلی شکیل: کرج ادبی انجومنی ۱۳۶۴(۱۹۸۵)
خاطیرهلی شکیل: کرج ادبی انجومنی ۱۳۶۴(۱۹۸۵) کرج ادبی انجومنی ۱۳۶۴(۱۹۸۵)- سولدان ساغا دورانلار: ۱- ائلدار موغانلی ۲- قافلانتی(مرحوم اولوب) ۳- هریزلی ۴- سلیمان ثالث ۵- حسن ایلدیریم ۶- ائلاوغلو ۷- قادر قوروچایلی ۸- ؟؟؟ سولدان ساغا اوتورانلار: ۹-علیایی(مرحوم اولوب) ۱۰- آذر مازندرانی(مرحوم اولوب) ۱۱- حمیده رئیسزاده سحر ۱۲- تورکاوغلو ۱۳- خیرالله ساپلاق(مرحوم اولوب) ۱۴- بختیار نصرت(مرحوم اولوب) *** عزیز و ...Read More »
خاطیرهلی شکیل: صفرخان و اشرف نورانلی- 1358
خاطیرهلی شکیل: ساغدان سولا: اشرف نورانلی(یازیچی) و صفرخان قهرمانیان – 1358Read More »
خاطیرهلی شکیل: آغساققال اوجاغیندا- تهران- 1389
خاطیرهلی شکیل: آغساققال اوجاغیندا- تهران- 1389 ساغدان سولا: 1- علی پاینده 2- داودی 3- عباس حیدری 4- مجید امین مؤید 5- حسن ایلدیریم 6- ابراهیم دارابی 7- بهروز دولتآبادی(چای اوغلو) 8- ائلدار موغانلی 9- حبیب فرشباف 10- ع.آغ گونئیلی (اوستاد مجید امین مؤیدین ائوی)Read More »
سند: “میرزه علیاکبر صابر”ین ال یازماسی
“میرزه علیاکبر صابر”ین ال یازماسی ساخلانیلان مکان: صابرین ائو موزهیی- آذربایجان جمهوریسی- شیروانRead More »


text:
آزاد تبریز- ایران تورک حرکاتینین 15 یاشی اولسادا 1385- نجی ایل خرداد آیینین حرکاتی تورکچولوگون بیرینجی کوتلوی گوستریشی ساییلابیلر. آرتیق خرداد، تورک حرکاتینا و اوزللیکله آذربایجان تورپاقلاریندا باش وئرن اولایلارا، سوسیال باخیمدان بیر باشلانغیج نقطه سی دیر. سیاسال گوجوموزن یوخلوق زامانی بو سوسیال حرکته سیاسال باخیش بیزیم تورک پروژه سی ایچین یازابیله جک پروگرامیمیزی تام دگیشدیره بیلر.
ائله او زامان بعضلری خالقی خیاوانلاردا دوام ائتمگه چاغیریردیلار. اما گئرچکده سونوندا بیر شهر لاپ چوخو ایکی کز گوستریه چیخابیلدی. اوچونجو تظاهراتا هئچ شهرده گوج یوخودو و حوکومت ده نئجه خالقین اونونه چیخابیله جگینی یاخچیجاسینا بیلیردی. سونرا دا مهر و اسفند میتینگلرینه هئچ یئرده قورولما اجازه سی وئریلمه دی و حوکومت ییغینجاق قورولوب قورولمامیش اونون پوزماسینی باجاردی.(البته او حرکتلر هامیسی خرداد حرکاتینن آردیندا اولدو و لازیم ایدی. مهر و اسفند، بوتون پتانسیلمیزین آزاد ائتمه سینه چالیشدی و خردادی ایلین سونونا دک جانلی و یارادیجی ساخلادی.) آرتیریلمالی دیر، بو مهر و اسفند ییغینجاقلاریندا خرداد و گوستریلرینین یوزده بیر قاتیلیمی اولمادی و چوخ دا خالقی گئنیش سویه ده ماراقلاندیرمادی. تورکچولر کنترل آلتیندا ترپشه بیلمه ییرلر و کوتله هله بئله بیر آدلار و یوللار ایله خیاوانا گلمه ییر.
خرداد حرکاتی 15 ایل تورکچولوگون سونوجو ایدی. ایکینجی حرکت یئنه ایللر چالیشما و تبلیغه باغلی دیر. بونون اوچون خرداد گوستریلرینین تکراری هر یئرده لازیم و اولوملو دگیل. یالنیز خالق او آنلاری اونوتمامالی دیر. اونملیسی بو حرکتی بئیینلرده و جانلاردا دیری ساخلاماق دیر. هله بو حرکتین ندنلری و اولومونون نئجه لیگی دوغرو – دوزگون آراشدیریلماییب. خرداد دا تورکچولوک دوشونجه سی بیرینجی یول اولاراق خالقین تظاهراتلاردا کی شعارلارینین تمل ایدی.
خرداد ایران تاریخینده، مین ایل تورک سولطانلاری حاکیم اولسالار دا بیرینجی تورکچولوک گوستریسی ایدی. آراشدیرمالی بو اولایدی! بو اولایین تمل گوتورولمه سی، ایستر – ایستمز خالق ایله تورکچولوک دوشونجه سینی بیر – بیرلرینه باغلایاجاق و “هارای هارای من تورکم” شعارینی خالقین ابدی میللی مانیفیست و سوزونه دونده ره جکک.
سونوندا : نه قدر بو حرکت و اولای آرتیق تانیتدیریلسا او قدر ده جانلی و دیری قالاجاق. یوخسا یالنیز بیر آد کیمی گئچمیشده کی سوزلره اساس گوتورولمه سی ایندیدن اونون اونودولماسی حوکمونده دیر. آذربایجان خیاوانلاری تورکونکو دور؛ ایکینجی گوستری باشلاندیغی زامان اونو دوام ائتدیرمگه گوجوموز اولمالی دیر. بیر مدنی حرکتین بوندان باشقا یولو یوخودور.


text:
بو گؤزه ل و رنگلی گول ، داش گولو ( گل سنگ ) طایفاسیندان دئییل . آنجاق ایران دا بو آدیله آدلانیبدیر.
بو بیتگی نین گؤزه ل و خال لی یارپاقلاری نئچه جوره رنگلرده ( آغ ، صورتی ، قیرمیزی ، آل ) ساتیش اوچون بئجه ریلیر.
بو بیتگی گولدان تورپاغیندان آسانلیقلا بیتیر و ایشیقلی کؤلگه یئرده ده گؤیه ره ر و داها دوز گونش آلتیندا قالماغی لازیم گؤرونمه ییر.
شئهلی تورپاغی چوخ سئویر آمما زیغلیغی خوشلاماییر. یارپاقلاری نین سارالماغی سویون چوخلوغوندان و یارپاقلاری نین اؤلوشگه مه سی سویون آزلیغیندان دیر.
بو بیتگی نی ، پیل وورماقلا ، قول یاتیرتماقلا و کؤتوک بؤلمه کله چوخالتماق اولار.
بو گول ، آپارتمان و ائو گول لریندن دیر. ائوده گولدان دا یاخشی قالیر.
بو گولو شوشه گولدان دا آیری گوللریله بیرلیکده اکیب آرتیق گؤزه للیک یاراتماق اولار. بو بیتگی نین نارین گوللری اولار آمما نه گوللرینه گؤره بلکه یارپاقلارینا گؤره ساخلاییب بئجه ردیرلر.
تاپیشیریلیر: هر دن بیر بو گولون قولاری نین باشین وورون چوخ اوجالماییب ائنه وئرسین . ( باشلارین قیراندا یئنی دن پیل ووروب و بیتگینی چوخالدا بیله رسیز).
بو گول ( آفریقا بنوشه سی کیمی ) چوخ ایشیق ایسته ییر آمما گون آلتیندا قالماغی زیاندیر. آنجاق ایشیق آز گؤرسه یارپاقلاری لاپ یاشیللانار و رنگیده آزالار. بئلنچی حالدا گولدانی ایشیقلی یئره آپارارلار. ایشیقلی یئردن منظور بو دئئیل کی دوز گونش آلتینا آپاریلا ، یوخسا گون آلتیندا آرادان گئده ر . کؤلکه اولا ، بیر کؤلگه کی گونشین ایشیغی ، اَیری حالدا ( غیر مستقیم ) اورا چوخ دؤشور.
بو بیتگینی سووارماق ایسته یه نده آییق اولون کی ایکی سووارماغین آراسیندا گولدان تورپاغی قوروسون . دئمه ک اولار : بارق ایله تورپاغی سورته نده گؤره ک یاش دئییل. بو گول چوخ سوواریلسا یارپاغین تؤکه ر .
بو گولون گولدان تورپاغی یونگول اولمالی دیر. هر دن بیر سولو کوددان فایدالانماق ، گولون داهادا آرتیق گؤزه للنمه گینه سبب اولار آمما تورش کود ( کود ازته ) چوخ ایشله نیلسه یارپاقلاری یاشیلا چالار و رنگی آرادان گئده ر .
بو گولون لاپ آسان چوخالتماق یولو بئله دیر :
بیتگی نین اوزون قوللاری نین باشیندان که سیب یئنی دن کؤتوکله ندیریب اکیرلر. ائله مه ک اولار نئچه پیلی بیر گولداندا اکیب گولدانی دولو گؤرسه دک.
قایناق: اینترنت /
چئویره ن: الف. عظیمی
اولین نفری باشید که نظر میدهید!


text:
من گونشی گتیرمیشم :
رضا همراز
من گونشی گتیرمیشم ، فاضل تخلّص ائدن ابولفضل محبّی نین بیر شعر دفتری دیر کی ، اردبیلده اولان نشر خط هشت 183 صحیفه ده اونون نشرینه اهتمام ائتمیشدیر . بو اردبیلی شاعیرین همین دفتریندن بیر غزلینین نئچه بیتی تقدیم اولوب ، شاعیره اوغورلار آرزی لیریق .
تیر – تیر اسیریک قورخو یاغیر چاغلاریمیزدان
قالخمیر داها یاز نغمه لری باغلاریمیزدان
چیخمیش یوخا سئگی تالانیب آرزی – دیلک لر
کوچموش اوجالیق احتشامی داغلاریمیزدان
بیر دامجی شئهین حسرتینه بیتگی سارالمیش
پیتراق جوجه ریر کوک یئرینه تاغلاریمیزدان
کوسموش گولوش الوان چیچگین بال دوداغیندان
وارلیق جانا گلمیش قارا قاسناق لاریمیزدان
یار اوزگه لره چاتسادا یاره بیزیم اولموش
کول باش لیفیمیز حاصل اولوب واغلاریمیزدان
ساحیل ایچیلمیش دمیرین پاسلی جامیندا
بیزده گمی لر داردادی قارماغلاریمیزدان
... اولدوز گوزونه سورمه چکیلمیر داها « فاضل »
چونکو سوزور انسان قانی دیرناقلاریمیزدان .
وبلاگ «من گونشی گتیرمیشم» به صورت خودکار از وبلاگهای معتبر فارسی دریافت و با ذکر منبع نمایش داده شده است همچنین مسولیت مطالب آن بر عهده نگارنده آن میباشد و وبلاگ 98 هیچ گونه مسولیتی در قبال محتوای مطلب «sizin hamraz» ندارد.


text:
ازدیکجه فلک، توپراغا دؤندوم بو جاهاندا یوخ اوزگه دنیم من اویودم بیر داها اوندا
دیوار دیبینه چکسهده یوخسوللوغوم آنجاق هوما قوشو دایهمدی منیم من دوغولاندا
غم داغی اینان، قامتیمی ایدی کمانتک آنجاق منی سیندیرمادی بیر لحظه بوراندا
دؤوران منه نه وئردی، نه گئیدیردی، سوروشما روزوم غضبیم، پالتاریم عیبیمدی جاهاندا
داغ صبریمایله اویغودایام داغ اتیینده خنجرله آییرماق بیزی مومکونمو بیر آندا!؟
اوز سوفرهمه مئهمان اولورام بسدی منیم چون گؤز دیکمرم اوزگه علینه، قوپسا طوفاندا
کام آلماسادا هر ایکی دونیادا بو عاشق قلبی آچیلیر یاری گؤروب حئیران اولاندا
بیر دؤرّم، اوزوم، قیمتیمی وئرمهسهلرده آیدیندی منه، یوخدو خریدار بو مکاندا
من کی، فلکه مینّتایله باشیمی اَیمم ازسین، نه اولار، ایستهمرم اوندان آماندا
ظاهرده منم وارلی کی، باطینده فقیرم غؤنچه کیمیم پالتارین آلتیندا قالاندا
الوان لیباسا یوخ هوسیم، کعبه تکین من بسدیر دَییشم پالتاریمی ایل قورتاراندا
سایهمده اگر شهرته چاتمیشسا بو خالقیم روزوم سوموک اولموشدو هوما تک بو مکاندا
صائیب، سنی کیم باغلادی بو مولکه کی قالدین؟ ایندی سنه زینداندی بورا، قال، هله یاندا!
صائب تبریزی


text:
حضرت علیع مین شهادهتینه گؤره ایکی نوحه
قوْشار: تبریزلی صراف
چون تُراب-ی-تیره اوْلدێ1، خوابگاه-ی-بوتُراب
عرشیدن گلدی نیدا، یا لیتنیٰ کُنتُ تراب
چوْخ بلالر چکدی بۇ عالهمده شاه-ی-لافتا
هر غمه صبر ائیلهدی اوْل معدهن-ی-جود-وْ-عطا
وئردی باش مئحراب-ی-عبادهتده بوْیاندێ قانه تا
اهل-ی-عئشقه بیربهبیر اوْلسۇن اوْباشدان فتح-ی-باب
کئشوهر-ی-ایمانیده نصب ائیلهدی بئیدهق یئره
حقّ دیلیلهن ائتدی امراللّهی جاری حق یئره
بیلمئیوب2 حقّین اوْنۇن، اؤلدۆردیلهر ناحقّ یئره
اوْلدێ قانیلهن مترجَم معنی-ی-امّالکتاب
چون یێخێلدێ باعئث-ی-ایجاد حرف کاف نون
دین-ی-حقّین اوْلدۇ بیر مؤحکم ستونی سرنیگون
دۆشدۆ دیلدهن قلب-ی-عالهم، اوْلدۇ عالهم بیسکون
شش جهتده ظاهیر اوْلدێ بۇ جهتدن اینقیلاب
اوْلدۇ ضربت آشنا فرق-ی-شه-ی-مردانیلهن
دوْلدێ "عیناللاهه" ناظیر گؤزلهری آلقانیلهن
وئردی جان جانانه، امما نه لب-ی-عطشانیلهن
شیعهلر ائی کاش اوْلئیدی3 کوفهی-ی-ویران خراب
بیلمیرهم آیا نه وار بۇ یئرده ائی اهل-ی-ولا
قوْیدێ4 هر کیمسه قدهم اوْلدێ5 بلایه موبتهلا
عاقیبهت قانه بوْیاندێ بۇردا شاه-ی-کربلا
کسدی باشێن وئرمهدی دۆشمهن اوْنا بیر جرعه آب
چوْخ مصیبتلر اوْلۇب شیعه نمایان کوفه ده
چوْخ بدهنلر آخهر اوْلمۇش قانه غلطان کوفه ده
وئرمئیوب6 امما حۆسئن تک بیر نفر جان کوفه ده
بیر بدهن دؤرت7 مین جراحهت کیم گؤرۆب وئرسین جاواب
شیعهلر اهل-ی-جفا حاشا جفادهن دوْیدۇلار
کسدیلهر باشێن سوْیۇب جیسمین یئر اۆزره قوْیدۇلار
خئیمهگاهین ائتدیلر غارهت عیالین سوْیدۇلار
اهل-ی-بیت عیصمهت اوْلدۇ، بستهی-ی-قئید طناب
کیم گؤرۆب بیر بئله ظۆلمی بیر مسلمانه روا
با اوْلۇب لب تئشنه اؤلمهک هانسێ قۇربانه روا
گؤردی8 امما اهل-ی-کین شاه-ی-شهیدانه روا
هم عیالی، هم اؤزۆ اوْلسۇن سۇسۇزدان دلکباب
لئشگهر-ی-جرم-وْ-معاصی بئیدهق آچمێش رنگ-رنگ
پهلوان-ی-نفس ائدیب دیر عرصهنی صرّافه تنگ
چوْخ سعادهت دیر، ویرا9 اگهر دامهن-ی-مولایه چنگ
چون امیرالمؤمنین دیر شافع-ی-یومُالحساب
ـــــــــــــــــــــــــــــــــــــــــــــــــــــــــــــــــــــــــــــ
1- اوْلدۇ
2- بیلمئییب، بیلمهییب
3- اوْلایدێ
4- قوْیدۇ
5- اوْلدۇ
6- وئرمهییب، وئرمئییب
7- گؤردۆ
9- وۇرا
************************
ابن-ی-ملجم نامسلمان یا امیرالمؤمنین
ائیلهدی ظۆلمینده طوغیان یا امیرالمؤمنین
دوْلدۇرۇبسان گؤردی بۇ دونیانی فضل-وْ-جودیلهن
اوْلمۇسان مشغول-ی-صؤحبهت، حضرت-ی-معبودیلهن
بیر قێلێج ویردی1 باشۇندان تیغ-ی-زهر آلودیلهن
اوْلدێ موْنشهق2 ماه-ی-تابان یا امیرالمؤمنین
گؤتدی «و انشقّ القَمَر» ثبتین قضا بیر دفتره
ساخلئیۇب3 گؤرسهتدی4 بیر-بیر عیترهت-ی-پئیغهمبهره
عاقیبهت بۇ شیوه سر مشق اوْلدۇ اوْغلۇن اکبره
مشق-ی-عئشق آلدێ باشێندان یا امیرالمؤمنین
ویردی5 بیر ضربت سنه گر ابن-ی-ملجم نابیکار
ائتمهدی جیسمین داخێ بیر اؤزگه یئردهن زخمدار
گؤر سنین فرقینله بۇ فرقین نه قدری فرقی وار
بیر بدهن مین زخم-ی-پئیکان یا امیرالمؤمنین
آه اوْ دمدهن گؤردی «منقذ» اکبری اؤز باشینه
باخمئیوب6 لئیلایه رحم ائتموب7 اوْنۇن گؤز یاشینه
بیر قێلێچ ویردی باشێندان بیچدی گئچدی قاشینه
دۇتدی شهلا گؤزلرین قان یا امیرالمؤمنین
باش قێلێجلاندێ آخۇب8 قانێ یئر اۆزره سۇ کیمی
دؤورهسین صیّاد آلۇب9 بیر زخمدار آهو کیمی
حالهت-ی-زارین پریشان گؤردیلر گیسو کیمی
ائتدیلهر جیسمین پریشان یا امیرالمؤمنین
اوْلدۇلار بیردهن هوجومآور اوْ عطشان اۆستۆنه
یۆز قوْیۇب مین نامسلمان بیر مسلمان اۆستۆنه
اوْخ-اوْخ اۆستهن ویردیلار10 پئیکانی پئیکان اۆستۆنه
زخمیدهن جیسم اوْلدێ شان-شان یا امیرالمؤمنین
گؤردیلهر بیبال-وْ-پر، دۆشمۆش اوْ شهباز-ی-حرم
کرکهسان-ی-کوفه-وْ-شام ائتدیلهر، جرأت به هم
ویردیلار11 خنجهر اوْلۇب خنجهر دمینده قدّی خم
سۇ دئییب وئردی سۇسۇز جان یا امیرالمؤمنین
ـــــــــــــــــــــــــــــــــــــــــــــــــــــــــ
1- وۇردۇ
2- منشق
3- ساخلایێب
4- گؤرستهردی
5- وۇردۇ
6- باخمایێب
7- ائتمیب: ائتمهییب
8- آخێب
9- آلێب
10 و 11- وۇردۇلار


text:
«یابانچی» رومانینی بو آدرسلردن آلا بیلرسینیز
تئلفون: ۰۴۴ – ۳۲۲۲۱۷۷۶
ایمیل: butanashr@gmail.com
ساتیش یئرلری:
اورمیه: خ ارشاد، داخل کتابخانه مرکزی اورمیه، نمایشگاه دایمی کتاب حمید واحدی
اورمیه: خ استادان، نبش کوی ۱۷ – شهر کتاب ۳۳۴۷۵۷۵۷ -۰۴۴
اورمیه: چهارراه مدنی (سیروس) – اول مدنی ۲ – کتابفروشی حامد ۳۲۲۳۴۷۹۴ – ۰۴۴
اورمیه: خ مافی-ساحلی، خ پرواز، بعد از خ نیانیش، کتابفروشی مهدی
زنجان: کتابفروشی هیدجی: چهارراه انقلاب، باشگاه کوچهسی، پاساژ کسری، طبقه اول، پلاک۴۳
تبریز: کتابفروشی انور؛ فلکه دانشگاه تبریز – برج بلور – همکف حیاط ۰۴۱۳۳۲۵۱۸۴۱تبریز: قراملک، خ نهضت (روبروی میوه فروشی سر افراز)، کتابفروشی نسوان، علی طالعی
دهرین حؤرمتله - حسین واحدی
یابانچی رومانی اوچون، اورمیهده مراسیم کئچیریلدی
بو مراسیم، تحکیه درنهیینین عضولری و بیر نئچه اورمولو یازیچی و ژورنالیستین حضورو ایله کئچیریلدی. مراسیمده تحکیهنین مدیری اولان محمد صبحدل جنابلاری یابانچی رومانی حاققیندا و مترجم حاققیندا قیسا بیر چیخیش ائلهدی.
مراسیمین داوامیندا یابانچینین ترجمه ائدنی، حسین واحدی جنابلاری دا، کیتاب حاققیندا اؤز فیکیرلرینی و نظرلرینی پایلاشدی. بو مراسیم، ایکی حیکایهنین اوخونوب نظر پایلاشماسیندان سونرا سونا چاتدی.
قارتال (حیکایهلر مجموعهسی) - گنجعلی صباحی
قارتال (حیکایهلر مجموعهسی) /گنجعلی صباحی
قارتال (حیکایهلر مجموعهسی)
گنجعلی صباحی
عنوان: قارتال (حیکایهلر مجموعهسی)
مولف: گنجعلی صباحی
ناشر: فرزانه
دیل: آذربایجان تورکجهسی
رسمالخط:عرب الیفباسی
نشر تاریخی: 1357
فرمت: PDF
حجم: 38/4مگابایت
صحیفه:176صحیفه
کیتابی آشاغیداکی آدرسدن ائتدیره بیلرسینیز
قایناق: ایشیق سایتی
Bayramınız mübarək olsun بایرامینیز مبارک اولسون
گلن گونلرینیز خئیرلی - برکتلی اولسون انشاالله
Gələn günləriniz xeyirli - bərəkətli olsin İnşallah
«یابانچی»، حسین واحدینین ترجمهسیله کیتاب بازاریندا
دیلمان – آلدیغیمیز بیلگیلره گؤره، آدلیم یازیچی آلبر کامونون، تأثیرلی و تانینمیش اثرلریندن اولان «The Stranger» رومانی، اورمیهلی گنج یازیچی حسین واحدی طرفیندن «یابانچی» آدی ایله تورکجهیه چئوریلیب، کیتاب بازاریندا یاییلدی.
آدرس: اورمیه، میدان شهدا (بالوو دروازاسی)، خ حافظ ۲، مجتمع تجاری آذربایجان، انتشارات بوتا
تئلفون: ۰۴۴ – ۳۲۲۲۱۷۷۶
ایمیل: butanashr@gmail.com
ساتیش یئرلری:
اورمیه: خ ارشاد، کتابخانه مرکزی اورمیه، نمایشگاه دایمی کتاب حمید واحدی
اورمیه: خ استادان، نبش کوی 17 - شهر کتاب 33475757 - 044
اورمیه: چهارراه مدنی (سیروس) - اول مدنی 2 - کتابفروشی حامد 32234794 - 044
زنجان: کتابفروشی هیدجی، چهارراه انقلاب، باشگاه کوچهسی، پاساژ کسری، طبقه اول، پلاک 43
تبریز:
تهران:
اردبیل:
ایمیل یولو ایله ده تاپشیریق وئره بیلرسینیز: huseynvahedi@gmail.com
قایناق: dilman.net
ماهنی درگیسینین ایلک ساییسی یاییلدی
ماهنی درگیسینین ایلک ساییسی یاییلدی
تورکجه-فارسجا اولان «ماهنی» درگیسینین ایلک ساییسی یاییلدی.
بو درگی، غربی آذربایجان، شرقی آذربایجان، زنجان و اردبیل اوستانلاریندا یاییلاجاقدیر. درگینین ایلک ساییسینین اصلی موضوعسو «آذربایجانین طنز ادبیاتی»نا مخصوصدور. بونون یانیندا مختلف ادبی، اجتماعی و کولتورل یازیلار تورکجه و فارسجا دیللرینده یئرلهشیبدیر.
نشریهنین مسئول مدیری، اورمیهلی ژورنالیست خانیم «ندا عبدی»-دیر و جناب «بهرنگ منتخبی» ایسه مدیرین معاونی و اجرایی مدیر عنوانیندا فعالیت ائدیر. فارسجا بؤلومونون باش یازاری جناب «حامد عطایی» و تورکجه بؤلومونون باش یازاری ایسه جناب «حسین واحدی»-دیرلر. بونلارین یانیندا اورمیهنین و آیری شهرلردن اولان دهیرلی یازیچیلار و آراشدیرماچیلار او جملهدن «احمد اسدی»، «مهران محمودی»، «آیدین بابائی»، «داوود حیدرخانی»، «علیرضا میرزائی»، «طاهره نوید آرین» و… فعالیت ائدیرلر.
درگینین ایلک ساییسیندا طنز ادبیاتیمیزا دایر پروندهنین یانیندا بو یازیلاری دا اوخویا بیلرسینیز:
- مصاحبه با اسماعیل حیدری
– طنازی در اوج بلا و مصیبت
– برای هر کسی یک روز عاشوراست
– مصاحبه با استاد کریمی مراغهای
– خندهای به قیمت از دست دادن یک فرهنگ
- ائل سئودی، کیم ائلین عشقینه یازدی (به یاد عمران صلاحی)
- هابیل علییئو
– ظرافت سؤزلری شیرین اولوبدور
– حیکایهلر
– آذربایجان ادبیاتیندا طنز
و …
ماهنی درگیسی ۵۰۰۰ مین تومن قیمت ایله ساتیلاجاق و اومید ائدیریک دهیرلی خالقیمیز اؤز حمایهلری ایله نشریهنین داواملی اولماسینا کؤمک اولالار.
ماهنی درگیسینه یازی گؤندرمک یا دا ایلگی قورماق اوچون بو ایمیل ایله ارتباط قورا بیلرسینیز: mahni.azar@gmail.com
قایناقلار:
ishiq.net
bilimsesi.com
/خبرین سونو/
بیاض گئجهلر/یاخیندا...
::: «بیاض گئجه لر» رومانیندان قیسا بیر کهسیت ...
... یوخودان اویاناندا منه ائله گلدی کی، چوخدان تانیش اولدوغوم، هارادا ایسه دینلهدیییم، لاکن اونوتدوغوم گؤزل بیر موسیقینی یئنیدن خیالیمدا ائشیدیرم. منه ائله گلدی کی، بو موسیقی بوتون عؤمروم بویو اورهییمده اسیر اولوب قالمیش، آزادلیغا چیخماغا یول آختارمیش و یالنیز ایندی... 🌺🌺
بیاض گئجهلر
فیودور داستایفسکی
روسجادان چئویرن: یوسف عظیمزاده
حاضیرلایان: حسین واحدی
عسگرین فیکیرلری (حیکایه)
عسگرین فیکیرلری
یازار: آلئکساندر قرین
حاضیرلایان: حسین واحدی
بوتون گئجهنی گؤزومو یوممامیشدیم.
سؤزون دوزو، قورخموردوم، آنجاق ایندییهدک سنگرده دالدالانیب اوزونو گؤرمهدیییم دوشمنله آتیشماقدان بوسبوتون فرقلی اولان، اونونلا بیرباشا اوز-اوزه گلهجهییمی دوشوننده بَرک هیجانلانیردیم.
ایندیدن او آنلاردا هانسی دویغولاری کئچیرهجهییمی بیلمَک ایستهییردیم...
بودور، تنگنفس، توفنگیمین اوجونا برکیتدیییم سونگونو [سرنیزهنی] ایرهلی یؤنهلدیب، منیمکی کیمی ایتی سونگوسونو اوستومه توشلایاراق قاچیب گلن دوشمنه ساری جومورام... بیز قارشیلاشیب توققوشوروق...
آنجاق منیم یازیق تخیّلومو بوندان او یانا گئده بیلمیر، اورهییم ایسه آنلاشیلمازلیق ایچینده قالیب سیخیلیردی.
هاوا ایشیقلاناندا های-کویلو دؤیوش حاضرلیغی باشا چاتدی و بیز بوینوزلاشاجاغیمیز آنین گلیب چیخاجاغینی گؤزلمهیه باشلادیق.
اؤنجه سیرالاریمیزی دوزلدیب، سنگرده دالدالاناراق دوشمنله آتیشدیق، داها سونرا بیزیم توپلار دوشمنی مرمی یاغیشینا توتاندان سونرا، دوشمن سنگرلرینه سونگو ایله هجوم ائلهمک امری وئریلدی.
«دایی جان پاپیل» تئاتری اورمیهده
«دایی جان پاپیل» تئاتری اورمیهده
«دایی جان پاپیل» تئاتری اورمیهده
«علی صابر رضایی»نین باشچیلیق ائتدیگی
«راد» تئاتر قروپو طرفیندن حاضیرلانان «دایی جان پاپیل» نوماییشی یاخین
گلهجکده اورمو شهرینده تاماشایا قویولاجاقدیر.
قروپون یایدیغی پروگرام اساسیندا، ساتیرا مضمونلو اولان «دایی جان پاپیل» نوماییشی دی آیینین ۲۷-سیندن بهمن آیینین ۶-سینادک هر گون ساعات ۶-دا، اورمونون آپادانا بولواریندا یئرلشن «فرهنگی هنری» مجتمعسینده اجرا اولاجاقدیر.
بو نوماییش احسان عارف، کیوان نصراللهپور، عمران پورخلیل، حسین حمیدی، رویا جلیلی، ژاله رشیدی، زینب قلینژاد، علیرضا تقیزاده، سالار تیموری، نازیلا کریمپور، صدیقه مقدم و محمد خیرخواهین امکداشلیغیایله حاضیرلانیب و اونون موسیقی ایشلرینی شایان برازش اؤز عهدهسینه گؤتورموشدور. نوماییشین بدیعی رهبری اورمو شهرینین تانینمیش صنعتکاری «علی صابر رضایی»دیر.
امکداشیمیز «حسین واحدی» بو حاقدا یازیر:
آذربایجانین فخر ائدیجی شهری اولان اورمیهده، ۱۳۳۳-جو ایلده دونیایا گلن، «علی صابر رضایی»، بو شهرده بویا-باشا چاتیب، حقوق قولوندا، تهران بیلیمیوردوندا درسینی بیتیریب. درسین یانیندا، اینجهصنعت دونیاسیندا دا فعالیت گؤستهریب، بیر چوخ پییئس (نمایشنامه) یازاراق، اثرلرینین بیر چوخونو دا اؤزو یؤنتمنلیک ائدیبدیر. رضاییدن بو گونه کیمی ۱۵ جیلیددن چوخ، پییئس، کیتاب اولاراق، فارسجا و تورکجه دیللرینده ایشیق اوزو گؤروبدور. اونلاردان: «کابوسهای آقای پاک سرشت»، «در محاکمهی یک مجرم»، «تولد یک حباب»، «موش کور»، «اسکندر مقدونی در ایران»، «ماجرای درخت نارون»، «جام آخر»، «رویای پشت بام»، «فرار از سایهها»، «اندر حکایت آدمها و موشها»، «بازیهای توقف ممنوع و رویای دیگر» فارسجا اولاراق و «اصلی ایله کرم»، «ملک محمد و آدی یوخ اوغلان»، «گول آغا»، «اوتوبوس ایستگاهی» و «سونا خاتین و کیم گؤردو کیم گؤرمهدی» و… پییئسلرینی تورکجه اولاراق آد چکمک اولار.
اومید ائدیلیر، بو طنز تئاتردان دوزگون استقبال اولونسون. بوندان اؤنجه ده، بیر نئچه تورکجه و فارسجا تئاتر، رضایی، جنابلارینین یازدیغی پییئسلردن و آیری یؤنتمن و صنعتکارلاردان اورمیه ده اجرا اولوبدور. اینشاللاه گلن گونلرده چالیشاجاییق بو قروپون تمرینلریندن ده گؤرونتولر حاضیرلایاق.
قایناق: ishiq.net
اؤتن گونلریم / گنجعلی صباحی
اؤتن گونلریم / گنجعلی صباحی
عنوان : اؤتن گونلریم
مولف : گنجعلی صباحی
چاپ: ۱۳۶۲
زبان : ترکی آذربایجانی
فرمت: PDF
حجم : ۲/۴۸مگا بایت
تعداد صقحه: ۱۲۳ صفحه
کیتابی آشاغیداکی آدرسدن ائندیره بیلرسینیز:
http://ishiq.net/wp-content/uploads/477-Her-Qapidan-Oten-Gunlerim-Gencali-Sabahi.pdf
قایناق: ایشیق سایتی


text:
اشعار ترکی در رثای حضرت زهرا (س)
- منتشر شده در پنج شنبه, 10 مرداد 1392 07:10
- نوشته شده توسط آذر - کارمند
- بازدید: 10381
مقام حضرت زهرا(س)
تاوصلت امری یئتدی پیمبرله حاصلـــــه
چوخلی خــانملارآچدی خدیجیله فاصله
چون حضرتین بئگنمه دیلرگوردیگی ائشین
یعنی خـدیجه بیلمه دی افسوس ارزشین
سست اولمادی شمادتیلن انتقادیلن
بیرایش گــوروب برابراولارمین جهادیلن
آختادیقین تاپوبدیراوعلیامکرمه
کلا وئریبدی ثروتینی قطب عــــــالمه
پوزقونلادیدی حملی پیمبرجمالینی
سونسـیز دئینلرین ائشیدیب قیل وقالین
عاص ابن وائلین سوزی چاتدی پیمبره
ناراحت اولدی قلب جهـــــان لفظ ابتره
جبریل اودم ده نازل اولوب دیرحضورینه
وئیردی خبراوحضـــرته صلبینده نورینه
ناراحت اولماچشمه خیرات سنده دیر
الله بیــوردی صبرائله سین اجرمنده دیر
سونسیزاولاردی سنده بیوک بئیر مقام وار
نسلینده بئیرمطــــهره اون بئیرامام وار
قرخ گون فراقت امری واریندیرخدیجه دن
کوثــــرسنه عطا اولاجاق دیرنتیجه دن
قیزدیراوشاق که الله آدین قویدی فاطمه
گربویارانماسا دوشرعــــــالم طلاطمه
نسلون بونین وجودینه وابسته دیرسنین
اون بیراوغول که هــربئیری وابسته دیرسنین
ام الائمه ددوربووجودمقدسه
منظورحـــــق بودیربویوران اول تبارکه
امرخدایه ایتدی عمل حضرت رسول
یوخ احتیاجی یوخساوئیرردیم حدیثه طول
هردم خدیجه نین ائشیدردی مقالینی
صحبت تمام اولاردی ائشیتجک سلامینی
بیرگون سئوال ائدیب کیمیلن گفتگوده سن
یاکه عبــــادت ائیلیوسن ذکرهوده سن
عرض ائیله دی خدیجه بوجورلذت ائیلیور
بطنیمده کی اوشاق منییلن صحبت ائیلیور
ائیوده سن اولمیاندااوشاق رام ائدیرمنی
صحبت لریله چـوخ گوزل آرام ائدیر منی
حضرت بیوردی شکرائده ره م حی داوره
بئیرقیزدی بــــــوجنین بتول ومطهره
اون بئیرامامه مام وفادداردیربوقیز
دنیاوآخــــــــــرتده سالاردیربوقیز
معصوم دیربواون بئیراوغول رکن دین دیلر
دنیاده بئیربه بیئرمن ائیچون جانشین دیلر
===============================
مولا علی(ع) حضرت زهرا فیراغیندا ناله ائدیر:
ائی ناز ائلییهن سینهی-ی-پئیغمبره زهرا
بند-ی-دل-ی-طاها
دیداریمیـزی قــوْیـدۇ فلــک محشـره زهـرا
یانسێن بئله دونیا
دونیا سن ایلهن ترسه مدار اۆسته دوْلاندێ
ظۆلمینده دایاندێ
شئیخئین-ی-دغا حۆرمهتیوی حقّیوی داندێ
نه مندهن اۇتاندێ
اوْد وۇردۇ عدو درگـه-ی-ایجـلالیـوه یانــدێ
سینهن یارالاندێ
تۆش ائتدی گؤزهل دامـهنیــوی آذره زهـرا
یانسێن بئله دونیا
غرق ائتدی سنی محنتـه تـوفان اؤز ائوونـدا
عدوان اؤز ائووندا
اطفالون اوْلۇب قۇش کیمی وئیلان اؤز ائووندا
نالان اؤز ائووندا
سینهن یاراسێ اوْلمـادێ درمـان اؤز ائوونـدا
لقمان اؤز ائووندا
وئرمیبـدی امان دست-ی-قضا حئیدره زهرا
یانسێن بئله دونیا
سن همّت ایله دوْققۇز ایل اوْلدۇن منه غمخوار
ائی یار-ی-وفادار
چنگال-ی-سیتهم ائتدی سنی درده گیریفتار
دیلخسته-وْ-بیمار
چکدین شرر-ی-هئجریله چوْخ سینهمه داغلار
قوْیدۇن منی آغلار
آیدێن سحهریم دؤندۆ منیـم محشـهره زهـرا
یانسێن بئله دونیا
ظۆلم اهلی سالێب خیرمهن-ی-آمالیوی ناره
قوْزاندێ شراره
ثانـی سنـی وۇردۇقـجـا علـی ائتـدی نظـاره
باخ صبر-وْ-قراره
نیسگیل بۇدۇ قوْیدۇم سنی گیزلینده مزاره
پهلولری یاره
باخدێم نیگهران تئـز یـۇمـۇلان گؤزلـره زهـرا
یانسین بئله دونیا
قوْیدو سنی دونیای-ی-دنی خوْش گونه حسرهت
یات قبریده راحت
عفـو ائیلـه منـی ساخـلامادێــم یاخچـێ امانـت
وار منده خیجالت
باغـلار سینـهویـن یارهسینـی ختـم-ی-ریسالـت
ائی لالهی-ی-جنّت
خالیق یئتیرهر قاتیلیوی کئیفهره زهرا
یانسین بئله دونیا
زبانحال حضرت سید الشهدا(ع)در وفات حضرت زهرا(س)
آنا نعشینه دوشنوب حسین آنا وای دیوب حسن آغلادی
کفن ایچره ایله سیزیلدادی باش اچیب اباالحسن اغلادی
انا وای دیوب حین اغلادی
ایکی شاهزاده ای خونجگر ایله گلدی شیونیله دیله
ایکی اندلیب شکست ه پر دیه سن گونوبدی سولان گله
اولارین فغانی غم آرترور هامی بلبله گله سنبله
یری وار دیم بو مصیبته گل و گلشن و چمن آغلادی
.......................................
حینینون ایلدی ناله سی کفن ایچره فاطمیه اثر
آچیلوبدی بند کفن آچوب قولین اول بلا کش خون جگر
ایله چکدی سینیه جان کیمی حسنینی توکدی سرشک تر
خانمین او کشف کرامتین او جلالتین گورن آغلادی
..........................
نه دلیله من ایلیم بیان نه ئمیش جلالت فاطمه
سالوب اهل عالمی حیرته او جلال و شوکت فاطمه
بونی بیر خدای جهان بلور که ندور شرافت فاطمه
او شرافته او مصیبته ایدوب انجم انجمن آغلادی
.................................
ایله بیر مجلله بیر خانم نه جهاندا کیمسه نشان ویروب
ایله بیر جلالتی بیر کسه نه خدای کون و مکان ویروب
بیله شان صاحبینه دیمه که بیر انی غصه امان ویروب
النه کیمی آتا وای دیوب توکوب اشک دیده دن آغلادی
..................................
او مقام و مرتبه صاحبی آتاسی خلاصه ای انبیا
قولینی سالاردی گورن کیمی گوزی نوری فاطمه بویننا
گهی سینه سین گه الین اوپوب//بالاما دیردی اوزوم فدا
بو سوزی دینده گوردیلر او رسول ممتحن آغلادی
..............................
بویوروردی سیز بیله بولمیون آتالیق محبتبن ایلرم
بو محبت امر الهی دور من اونون اطاعتین ایلرم
بیر علاوه مد نظر که بو بالامین مصیبتین ایلرم
گترور ملال و مصیبته منی بو غم و محن آغلادور
.............................
بو قدر مصیبت و غم چکن بو یقیندور عالمه گلمیوب
آتادان سورا گئجه آغلیوب گونوز آغلیوب یوزی گولمیوب
خبر صریحیدی بو خانم که شهید اولوب اوزی المیوب
بدنینده صدمه ئیرین گوروب اوئیدی ابالحسن آغلادی
...............................
بو خانم جوانه وفات ایدوب ایلیبدی ترک جهان جهان گیدوب
او آز عمریله آغاروب ساچی بوکولوبدی قدی کمان گیدوب
بدننده قمچیلرین یرین ایکی قولاریندا نشان گیدوب
آتاسی بهشته گورن کیمی گویروب او گل بدن آغلادی
..............................
ایلمشدی خاتم الانبیا اوزی امته بو وصیتی
قویورام ایچوزده سیزون بوگون//بو ایکی گرامی امانتی
بریسی کلام مجیدیدی بریده همین بو اوز عترتی
بو کلامی هر ایشیدن یانوب بو وصیتی ایدن آغلادی
.....................
او وفاسیز امته باخ عجب عمل ایلدی بو وصیته
توکولوب جفائیله اود وروب نجه گور او باب رسالته
قیزی فاطمه دوتوب اودیانوب نه دیوم که دوشدی نه حالته
او اسفلی حاله کناریدن نظر ایلین گورن آغلادی
.................................
او حسینجانه نی حق گوروم اوزی پایدار ایده هر زمان
واریدی{شهابیله}هر گئجه نچه یار هم دل و هم زبان
سبب اولدی اوردا بو نوحیه او جوان سید نوحه خوان
آناسی یقین نظر ایتدی کیم ایشیدن گورن بولن آغلادی
اثر:مرحوم شهاب تبریزی
حضرت زهرا (س) شهادتی
ائی شمـع یانێـر کـوکب-ی-سیّـار اوْد ایچینده
پـروانــه چکیـر آه-ی-شــرر بـــار اوْد ایچینـده
سؤز باشـلامێشـام فاطمـه درد-وْ-محنینـدهن
ائتدیکجه رقم غـرق اوْلـۇ گوفتـار اوْد ایچینـده
بۆلبۆل پر آچـانمێـر، سێخێلێـب دامـن-ی-ناره
از بس کی وۇرۇب شب پره مێنقار اوْد ایچینده
گۆل غۆنچهلری فیکـر ائلـه نـه حـالـه قالارلار
جبـریلــهن اگــهر یانسـا چمـنــزار اوْد ایچینــده
بیـر لحظـه تمـاشـاگـر ائلـه، دل گـؤزۆن آخـر
جــدا" گــؤرهک آیــا نــه خبـــر وار اوْد ایچینــده
جئبریل-ی-امین بوسه وۇران درگهـه بیر باخ
گـویـا کـی یانێـر معبــد-ی-اســرار اوْد ایچینــده
خئیبر گؤتـۆرهن الـده باخێـن قئیـد-ی-قضایـه
یانـدێ صـدف-ی-احمـد-ی-مختــار اوْد ایچینـده
ثانی نئجه گؤر نشر ائیلهییب ظولم-وْ-فسادین
آواره دی مــحـبـــوبــهی-ی-دادار اوْد ایچیـنـــده
دیواره وئریب تئکیه، آخێر قان سینـهسینـدهن
فــریــاده گلـیبــدیـــر در-وْ-دیــــوار اوْد ایچـیــده
ائی گۆلشهن ائدهن ناری خلیلالهه رحـم ائت
امّالنـجـبـــا اوْلــــدۇ گیــریـفتـــار اوْد ایچیــنــده
هاردا گؤرۆنۆب حملهی-ی-خصمانه گتیرسین
بیر عــورهتـه اۆچ یـۆز نفــر اغیــار اوْد ایچینــده
آیـا نــه جســارتــدی بــۇ ثانیـــده خـــودایــا
صـدیقـهی-ی-کبـرانی ائدیـب زار اوْد ایچینـده
آخــر نه روا حاملــه بیـر طاهـیـره عـــورهت
نارس بالاسێـن سقـط ائـده ناچار اوْد ایچینده
زهرانی سالێب تنگه، عمر اؤز قاپێسێندا
قان ائتدی دؤشۆنده سۇتۇ میسمار اوْد ایچینده
گؤردۆ قاپێنێ قان بۇرۇیۇب اوْدلادێ فورا"
تـا محــو اوْلا قانــدان قـالان آثــار اوْد ایچینــده
قالماز بۇنۇ درک ائیلهمهدی گۆن بۇلۇد آلتدا
گئتمــهز آرادان مطلـع-ی-انــوار اوْد ایچینـــده
یانمازدێم اگهر بیر اوْدا قێلسئیدی کیفایت
اوْلسایدێ فقط فاطمــه خونبـار اوْد ایچینــده
قنفذ دان آلێب قمچینێ اوْیناتــدێ الینـده
گویا کی چێخێب صئیده سیهمار اوْد ایچینـده
قمچیله گؤگهرتدی هاراسێ گلدی قباغـه
گـؤردۆ یـوْخ اوْ مظلومییـه غــم اوْد ایچینــــده
از بسکی وۇرۇب فاطمهنی سالدێ دؤزۆمدهن
درد ائتدی اوْنـۇن گؤزلرینـی تـار اوْد ایچینـــده
سسلهندی اوْ دم فضّهنی ایمداد ائله یاندێم
سالدێ منی دیلدهن داخێ اشرار اوْد ایچینده
آز قالدێ عدو حملـه ائـده صحـن-ی-سـرایـه
ال تـۆت منـه ائـی یار-ی-وفــادار اوْد ایچینــده
فریادیمه گل چارهسیزهم محسنیم اؤلدۆ
یێخدێ ائویمی قۇم-ی-سیتمکار اوْد ایچینده
وئـر خامـه تسلـی بـۇ مصیبتـده بتـولــه
قوْیدۇ قاپێسێن کینهی-ی-کفّـار اوْد ایچینـده
سؤیله سن اؤزۆن کی وارێدۇن کربُ – بلاده
گؤردۆن کی نئجه گرمیدی بازار اوْد ایچینـده
سن ناظیرێدۇن زینبۇون خئیمهسی یاندێ
قالدێ اوْ رشیده قێـزۇن آغـلار اوْد ایچینــده
سندهنده چتیت درده دۆشهن زینبۇن اوْلدۇ
قوْیدۇ اتهگین دوشمن-ی-جبّار اوْد ایچینــده
پروانه کیمی شهپهرین اوْددان اوْدا وۇردۇ
بهبه نه گؤزهل ائیلهدی پئیکار اوْد ایچینـده
مأواسی یانان قۇش کیمی آواره قاچاردێ
شایـد اوْلا اطفـالــه هـــوادار اوْد ایچیـنــده
سسلهردی دمادم کرم ائت ائی حَکَم الله
اوْدلاندێ امانـت بـالا قێـــزلار اوْد ایچینــده
قوْیما منی شرمنده حۆسئینیمدهن ایلاهی
گؤرکیـم وار اوْلا حقّـه پرستـار اوْد ایچینـده
هر قێز دیله گلسه دئسه یاندێم شرر آلتدا
تئـز باشلارێنـا قمچـی وۇرارلار اوْد ایچینـده
رحم ائت یانار اوْددان قۇتارێم ساجدی یا رب
خوْشدۇر مـن اؤلهم قالمایا بیمـار اوْد ایچینده
ائیلـه نظر الله بـۇ قــۇجـاغێمــدا کـی طیفلـه
داغلێ دلیمی نالـهسی داغلار اوْد ایچینده
«سیفی» نه گؤزهل رتبهی-ی-ممتازه یئتیشدین
اوْلـدۇن گـوهـر عئشقــه خریـدار اوْد ایچینـده
شاعر: سیفی اردبیلی
حضرت علی (ع) بقیعده گئجهلر دیله گلیر:
بقیعه عادت ائدیب شاه لافتی گئجهلر
گۆنۆز گلهنمیر ائدیر ناله و نوا گئجهلر
خجالتیله باتیر گۆن ائشیتمهسین سسینی
آیێندا عشقی یوْخ حتی اوْلا نما گئجهلر
گئجه اوْلاندا گئدهر قۇشلار آشیانهسینه
بقیعده دوْلانێر غصهلی هما گئجهلر
هامێ یاتێر اؤز ائوینده خیال-ی-راحتیلهن
آلێر قوجاغه بالاسێن یاتێر آنا گئجهلر
ولی یاتانمێر علی چون اؤلۆبدۆ زهراسی
یئرینی بوْش گؤرۆر ائیلیری بکا گئجهلر
نه زحمتلهن علی یۇخلادێر بالالارێنی
گلیر بقیعه تاپا دردینه دوا گئجهلر
یواش آتێر قدمین دورماسێن حۆسئن یۇخۇدان
یاتانمێری آناسێز چون اوْ مه لقا گئجهلر
و لیک بعضی گئجه تا دۇرۇر حۆسئن یۇخۇدان
دئییر بابام گئدیری ای خدا هارا گئجهلر؟
ساغا سوْلا باخێرێ دشمن ائتمهسین تعقیب
قالێب نه حاله خدا شاه اؤلیا گئجهلر
ملکلر آغلێر علی اوْخشایاندا فاطمهنی
ائوینی ترک ائدیری شاه لافتی گئجهلر
خطاب ائدیر یانا یانا یارالێ زهرانی
سن اؤلدۆن، اوْلدۇ علی درده مبتلا گئجهلر
گۆنۆز قۇرانمێرێ اؤز منزلینده بزم عزا
قۇرۇبدۇ مجلس ترحیم مرتضی گئجهلر
گۆنۆز قۇجاخلێرام اؤز منزلیمده دیزلریمی
مزارون اۆسته واریم دلده آه و وا گئجهلر
دعا ائله منی الله سنه ائده ملحق
کی بلکه خاتمه تاپسێن بۇ غم فزا گئجهلر
نقدری سسلیر حبیبی و لیک سس گلمیر
دوباره سئوگیلیسین سسلهنیر آقا گئجهلر
اوْ گۆنکی منزله دشمن تؤکۆلدۆ وحشتیلهن
بیر اوْلدۇ گؤزلریمه گۆندۆزۆم و یا گئجهلر
ملک اؤپهن قاپێمێز مقتل اوْلدۇ محسنیمه
ائویمده یوْخدۇ گۆنۆز رونق و صفا گئجهلر
مزارون اۆسته علی دلده غم گؤزۆنده سرشگ
حسین و زینبه ائیلیری دعا گئجهلر
چوْخ آرزو ائدیری قهرمان-ی-بدر و حنین
علینین اؤلمهیینه حق اوْلا رضا گئجهلر
یارالێدێر اۆرهگیم وئر جواب مرهم قوْی
مریض اوْلمۇشام هجرونده قێل شفا گئجهلر
تؤکۆلسۆن آز قالێرێ توْپراق اۆسته اۇلدۇزلار
تؤکهنده گؤز یاشێ شاه کربلا گئجهلر
یئری وار عرض اوْلا ای شهریار-ی-کون و مکان
عنان-ی-صبرون الوندان اوْلۇب رها گئجهلر
خانمون آیرێلێغێ حالیوی پوْزۇبدۇ سنین
کی ایستیرسهن اؤلۆم آللاهیدن اوْلا گئجهلر
قوْلۇندا واردێ توان، ذوالفقار الونده هله
هامێ باشۇندادێ جز خیرةالنسا گئجهلر
گۆنۆز گلیر ائوه مقداد و بوذر و سلمان
سنه تسلی وئرهن یوْخ فقط شها، گئجهلر
صلاح دینه گؤره ذوالفقاری چکمیرسن
اسیر، گلهنده سسون قوم اشقیا گئجهلر
خرابه ده نئجه اما دؤزۆب قێزون زینب
ائدهردی صبحه کیمی خالقه ثنا گئجهلر
سنین گئدیبدی الوندان وفالی بیر خانمون
بقیه اهل حرم واردێ جابجا گئجهلر
سنیله سس سسه ائوده وئریرلر آغلۇللار [آغلێرلار]
حسین و زینب و کلثوم و مجتبی گئجهلر
و لیک زینبین اؤلمیشدی یار و انصاری
یۇخۇیا گئتمهزدی صبح اوْلا، دجا گئجهلر
دییهردی یاتسام حسینین بالالارێ قوْرخار
خرابه قوْرخۇلۇدۇ سقفی یوْخدۇ وا گئجهلر
نماز شب قاپسیز، سقفسیز، مکاندا عجب
وئرهردی زینبه لذت ائدیر دعا گئجهلر
و لیک حضرت سجاد نقل ائدیر گؤردۆم
نشسته قێلدێ نمازین اوْ با وفا گئجهلر
دئدیم نئچه گئجهدیر شاهدم نمازیوه من
عبادتون وئریری روحیمه جلا گئجهلر
نمازیوی بۇ گئجه سن نشسته قێلدون عجب
دئدی توانیم علی یوْخدۇ بر ملا گئجهلر
یزید سهم غذا گؤندهریر اسیرلره
کفایت ائیلهمیری قێزلارا غذا گئجهلر
اوْ دۇر کی دیزلریمین طاقتی گئدیبدی علی
دۇرانمێرام ایاغا نئیلیم بالا؟ گئجهلر
بقیع منظرهسیندهن پوْزۇلدۇ «عینی فرد»
الهی بیرده گؤرهر اوْردا با صفا گئجهلر؟
غلامرضا عینیفرد زنجانی
حضرت زهرا (س) وصیتی
حضرت زهرا (س) قێزی زینبه وصیّت ائدیر:
اجلیم یئتیبدی یاخێنلاشێب، آناوێن شهادتی زینبیم
گئدهجئک قوْناقدێ فاطمه، سن اۆچۆن بۇ ساعتی زینبیم
لحظات-ی-آخر عؤمر دیر، گل ائدهک بۇ منزلی بزم-ی-راز
اۆره گیمده کی سؤزۆ فاش ائدیم، ائشیدیب صحیفه-ی-قلبه یاز
آتا قارداشۇن ائوه گلمهمیش، بیر آز آغلایێب دانێشاق بیر آز
من اؤزۆم بۇ فاجعهدن دئییم، سنه سرسلامتی زینبیم
یئری واردێ آتشی؛ آهیمین ائده نرم؛ سنگیله آهنی
دۇرابیلمیرهم اجل اوْوچۇسۇ، ائله دام-ی-غمده یوْرۇب منی
ائویمین بؤیۆک قێزێسان قێزیم، ائویمه کفیل ائدیرهم سنی
آنانێن بؤیۆک قێزا رسمدیر، یئتیشهر نیابتی زینبیم
فلک ائتدی دائیمی کشمکش، منیله جفالی رقیب تک
قوْیۇرام حبیبیمی دیده تر، گئدیرهم وفالی حبیب تک
اوْلاجاقدێ قبریم ائوی نهان، بیلیرهم وطهنده غریب تک
دیریلیکده قدری بیلینمهیهن، نئیلیر جلالتی زینبیم
دئ گؤرۆم اوْ هانسێ عفیفهدیر، چکه غم بۇزاره حزینه تک
دۆشه بحر-ی-درد-وْ-مصیبته، دوْلانا شیکسته سفینه تک
دئمیشهم آتوْن منی دفن ائده، گئجهنین زامانی خزینه تک
گۆنۆزۆن کی دفن-ی-خزینییه، یوْخۇدۇ لیاقتی زینبیم
گئجه غوسل اوْلاندا وجودیمه، یۆزۆن اشگیله بوْیانار قێزیم
قێز اۇشاغێ سؤز یوْخ آناسێنێ، یارالێ گؤرهنده یانار قێزێم
اۇجادان ولی آنا وای دئمه، ائشیدهر آتوْن اۇتانار قێزێم
اؤزۆنه کفایت عم اوْغلۇمۇن ائدهر اؤز خجالتی زینبیم
اؤز ائویمده قوْیمادێ آغلایام، منی بۇ جماعت-ی-بیحیا
قاپێ یاندێرانلارا دینمهدی، دیزینی قۇجاخلادێ مرتضا
دئمهدیم عم اوْغلۇما چوْخ سؤز، دییهرهم پئیمبره جابیجا
یئرینه شیکایت ائدهن گرهک، یئتیره شیکایتی زینبیم
اوْ یانان قاپێم کیمی اوْلانێب یانا کاش خانهسی دوشمنین
گۆنۆزۆ قارا گئجه تک گئچیب، پوْزۇلا زمانهسی دوشمنین
دییه بیلمهدیم سیزه، نئیلهدی منه تازیانهسی دوشمنین
بدنیمده وۇردێغێ قمچینین هله وار علامتی زینبیم
آنادان یتیمه اوْلان قێزێن، هامییا مؤثّر اوْلار سؤزۆ
تؤکۆلهر هؤرۆکلهری چیگنینه، سارێ گۆل کیمی سارالار یۆزۆ
دوْلانار ائوی آناوای دییهر آناسێن گزهر گئجه گۆندۆزۆ
چوْبالار قفهسده کی قۇش کیمی، گئدهر ایستیراحتی زینبیم
دئمیرهم گئجه گۆنۆز آغلا یوْخ، غم-وْ-درد-ی-هئجریمه تاب ائله
یاسا گلسه شهر خانیملارێ، اوْلارا بۇ نوعی خیطاب ائله
آنامێ دئ قمچیلهر اؤلدۆرۆب، گلهنی سؤزۆ ایله مجاب ائله
سنه چون محوّل اوْلۇر بۇ گۆن، فدکین ویکالتی زینبیم
یانان آستانێمێ گؤستهریب، اوْلۇنان جفالری قێل بیان
باشێمێن بلاسینی شرح ائله، سوْرا قبر-ی-محسنی وئر نشان
اوْ خزان آپاردێغێ غۆنچه تک، یوْلا سال گلهنلهری باغرێقان
بیله هامێ دۆشمن-ی-بیحیا، ائلییهن جینایتی زینبیم
حضرت صدیقه طاهره (س)نین شهادهتینده نوحه
چون محبت بزمی خلوتدیر عماوْغلێ یا علی
گل ائدهک صحبت غنیمتدیر عماوْغلێ یا علی
بیر دقیقه قوْیمادێ عالمده قلبین شاد اوْلا
درد-ی-محنتدهن موبارک خاطیرین آزاد اوْلا
چوْخ اذیتلر سنه وئردیم ائوین آباد اوْلا
ایندی وقت-ی-رفع-ی-زحمتدیر عماوْغلێ یا علی
دوْیمادێم بۇ عالم-ی-الفتده سندهن آغلارام
قبرده هم ائیلهرهم شوریله شیون آغلارام
آغلاما مندن سوْرا سن آغلاسان من آغلارام
باخمارام فردوس-ی-جنّتدیر عماوْغلێ یا علی
دوْققۇز ایل اوْلدۇم بۇ دولتخانهده همسهر سنه
متّصل وئردیم بۇ دوْققۇز ایلده درد-ی-سر سنه
ایندی گل اگلهن باشێم اۆستۆنده سرتاسر سنه
عرض ائدیم نئچچه وصیّتدیر عماوْغلێ یا علی
اوّلهن عرضیم بۇدۇر اؤلسهم اگر بۇ گۆنده من
اؤز الینلهن وئر گئجه غوسلیم، گئجه ائیله کفهن
وۇرسا ال تابۇتیمه بیگانه راضی اوْلما سن
روحیمه آرتێق اذیّتدیر عماوْغلێ یا علی
ثانییهن مندهن سوْرا ائی خسرو-ی-گردون مدار
عورت آلسان بیر نجیبه عورت ائیله ایختییار
غم گۆنۆ تا زینب-ی-کلثومه اوْلسۇن غمگوسار
ائیلهسین هر نوع حۆرمتدیر عماوْغلێ یا علی
بیرده قلبین مجتبادن اینجییه هر آن سنین
گئچ حۆسئینیم جانینه من جانۇوا قۇربان سنین
قوْیما غم چکسین خصوصهن جان حۆسئینین جان سنین
چون اوْ جدّیندهن امانتدیر عماوْغلێ یا علی
من بۇنۇن چوْخ زحمهتین چکدیم نه آسان بسلهدیم
پرورش وئردیم گۆل اۆسته طورفه-ی-رئیحان بسلهدیم
سسلهیهنده جان دئ، منده جان دئدیم جان بسلهدیم
چون جفاسی جانه منّتدیر عماوْغلێ یا علی
بۇ حۆسئینی کی سنه تاپشێردێم ایندی رو-به-رو
دقّتایلهن باخ نئجه وئرسهم ائله آللام گئرو
باش بدنده، بارماق الده، ال بیلهکده، مو-به-مو
گؤر هامێ عضوین سلامتدیر عماوْغلێ یا علی
چوْخ مکدّر اوْلسا وار بۇ سؤزده درد-ی-سر یئری
یاخشێ باخ سالێمدی برگ-ی-گۆل تک آخهر هر یئری
نه باشێندا وار قیلیج نه سینهده خنجهر یئری
نه بدن یئکسهر جراحتدیر عماوْغلێ یا علی
نور-ی-دیدهم دیر حۆسئن باعیثدی چون گؤز یاشیمه
من گؤزۆمدهن سالمامێش سن تاپشێر آل-ی-هاشیمه
........
ایستی کۆللــهر اۆسته راحتدیر عماوْغلێ یا علی
عاشیق-ی-جانبازدیر گیرم حۆسئینیم یوْخ سؤزۆم
منده نقد-ی-عئشقی خرج ائتمهکده صرّافم اؤزۆم
بیر بدن دؤرت مین یارا لاکین نئجه گؤرسۆن گؤزۆم
گؤر بۇ اینصاف-وْ-مروّتدیر عماوْغلێ یا علی
شاعر:صراف
حضرت علی (ص) حضرت زهرا(س)یه خیطاب ائدیر
دردیم دواسی زهـرا روحیم صفاسی زهرا
گیزلینده قبره گئتمیش گیزلین یاراسێ زهرا
آواره دیر عم اوْغلۇن (2)
(شابئیت جاوابی)
زهرا منی دانێشدێر آز قلبیمی آلێشدێر
گؤگلۆن کۆسۆبدۆ مندهن اینصافه گل بارێشدێر
آواره دیر عم اوْغلۇن (2)
روسوا ائدیبدی کوفری، پئیغمبرین شوعاری
سێندێردێ دست-ی-ظۆلمۆ، زیبا سؤزۆن، ووقارون
بیلمهم کی دۆشدۆ هاردان، جبرهن سنین گوذارون
غوسلون وئرهنده گؤردۆم، نیلی اوْلۇب عوذارون
آواره دیر عم اوْغلۇن (2)
واردێر یئری اۇجالسا هر لحظه شور-وْ-شینیم
قوْل باغلێیام قضادهن، چارهم کسیلدی نئیلیم
آواره دیر منیم تک ایستهکلی نور-ی-عئینیم
زینب غموندا اوْخشار، دائیم ملهر حۆسئینیم
آواره دیر عم اوْغلۇن (2)
جیسمون بۆرۆندۆ نوره، فانی دییاره گلدی
اوْن سگگیز ایلده بختون، تئز دؤندۆ قاره گلدی
میسمار اوْلۇبدۇ باعیث، سینهن فیشاره گلدی
بیر گۆنده دوْققۇز ایللیک، عئشقون عیاره گلدی
آواره دیر عم اوْغلۇن (2)
من شاهکار-ی-خیلقهت، سن شأن-ی-مولک-ی-جنّت
آیاته من مفسِّر، سن سورهلردهن آیهت
والشمس و الضحایه من سن گؤزهل علامهت
سن یاتمێسان یارالێ، من قالمێشام خیجالهت
آواره دیر عم اوْغلۇن (2)
ظۆلم اهلینین داغێلسێن، زهرا گؤرۆم تیفاغی
گۆلزاری برهم ائتدی، سێندێردێ گۆل بۇداغێ
آخشام یانار چێراغلار، خلقین گلهر قوْناغێ
باخ گؤر آناسێز ائوده، کیم یاندێرار چێراغێ
آواره دیر عم اوْغلۇن (2)
قبر اۆستۆنه گلهنده، من دل شیکهسته هر شب
اشک-ی-مولاییم ائیلهر، گؤز کاسهسین لبالب
گؤررهم حۆسئن سێزێلدار، اوْخشار سنی مرتّب
غم دیزلرین قۇجاقلار، آغلار دالێمجا زینب
آواره دیر عم اوْغلۇن (2)
قۇش آشیانی میثلی، برباد اوْلۇب تیفاغیم
هر گۆن گؤرهم مزارون، وار دیلده ایشتیاغیم
روحیم دۆشۆب صفادهن، گلمهز یئره آیاغێم
هئچ یانمایێب مرتبّ، سندهن سوْرا جێراغێم
آواره دیر عم اوْغلۇن (2)
شاعر: سیفی
آیریلیق آیی
آخشامدیر، ایل؛ اوزاقلیق ایلی، آی: خزان آیی
چینینده بیر گونش آپاریر باغری قان آیی
داغلارهوروت- هوروت باخیراولدوزلارآغناییر
یولدان چاتیبدیر آل گونشین ایمتحان آیی
بیلمم نئجه یئتیشدی او ایتگین یئره گونش
تاپشیردی توپراقا سارالان ، مهریبان، آیی
یوخ بلکه ده سولار ال ا له وئردی قویلادی
نم هانسی گولده گول کیمی رنگی آتا ن آیی
گوردوم طبیعتین گوجو نو ائیله دیم یقین
گویده ن یئره گتیر مگ اولارمیش گومان ،آیی
یئل اوخشائیر :دایان ،گونشین آرخاسی دایان!!
ماوی گویونده گئج چیخیب آی تئز باتان آیی
ای عیصمتین عوصاره سی ای خلقتین گولو
ای گویلرین ایشیقلی یئری ، پارلایان آیی
خلق ایچره کیم ایشیقلیقا ایستر مثل چکه
قاوزار باشین سمایه وئرر تئز نیشان آیی
بوندان سورا سنین بو نیشان سیز مزارینی
قالدی گله آچیقلایا او جمکران آیی
7/2/89تبریز- شهودی
آنا یاسێندا
قوْیدۇن منی بۇ ائوده ملهر، آغلارام نهنه
گئتدین مزاره دیلده شرر، آغلارام نهنه
نیسگیللهرین دۆشهر یادێما قلبیم اوْدلانار
اللر اۆرهکده شام-وْ-سحر، آغلارام نهنه
یاد ائیلهرهم سنیله کئچهن گۆنلهری مودام
هاردان اوْ گۆنلهریم قایێدار آغلارم نهنه
سسلهردیم هر زاماندا نهنه، سس گلهردی جان
خوْش گۆنلریم کی یاده دۆشهر آغلارام نهنه
دردین دییهر آناسێنا قێز دۆشسه موشگوله
نئیلهر آناسێ اوْلماسا گر آغلارام نهنه
قارداش آتا باجێ هامێسێ، کیمسهدیر ولی
واردێر آنادا آیرێ ثمر آغلارام نهنه
ائوده آتا، آنا یئری وئرمهز، یقیندی بۇ
هر گۆلده وار بیر عطر-ی-دئگهر، آغلارام نهنه
گۆن دؤنسه آی دوْلانسا گلهر بایرام آخشامێ
بایراملێق الده گؤرسهم اگر، آغلارام نهنه
قارداش دا گئتمهسه باجێ دیدارینه اگر
دیلدهن مگر آناسێ دؤزهر، آغلارام نهنه
هر کس گؤرۆب آنا داغێنێ یاخشێ درک ائدهر
قلبیم ندهن غموندا اسهر آغلارام نهنه
قلبیم دوْلان زاماندا هئی سسلهرهم سنی
گلمهز منه جاواب-ی-دیگهر، آغلارام نهنه
آمما بۇ آغلاماق غم-ی-دیگر سالێر یادا
دیل یاندێرار اوْ غملی خبر، آغلارام نهنه
آغلار اوْ غمده زینب-وْ-کلثوم، حۆسئن حسن
آغلار اوْ غمده چوْخ نهنهلر، آغلارام نهنه
زینب دییهردی ائی آتامێن یاوری آنا
ائتدین ندهن بۇ نوعی سفر، آغلارام نهنه
هانسێ آنا سنین کیمی گؤز یاشلێ باغرێقان
گؤزدهن آتار بالانێ مگر، آغلارام نهنه
زینب هارا آنا بۇ قدهر درد-وْ-غم هارا؟
هانسێ اۆرهک بۇ درده دؤزهر، آغلارام نهنه
آخشام اوْلان زامان چێراغێ ائولرین یانار
قلبیم دوباره غصّهلهنهر، آغلارام نهنه
حضرت زهرا (س) عم اوْغلۇسۇنا خیطاب ائدیر
اؤلۆرهم عم اوْغلۇ گؤزۆن فدا، باشا چوْخ چتین محنیم گله
نفهسیم دۆشۆبدۆ شومارییه، دئ حۆسئینلهن حسنیم گله
---------------
دئ عم اوْغلۇ گلسین اۇشاقلارێم، بۇ چتین زامانێ گؤرۆم گئدیم
اؤز الیمله بیرده حۆسئینیمه، سۇسۇز اوْلسا گر سۇ وئریم گئدیم
گله زینبیمی یاواش-یاواش، بیر الیمله زولفون هؤرۆم گئدیم
کی چتیندی زولفونه زینبین، آنا تک بیر ال چکهنیم گله
---------------
اؤز ائویمده من گؤرهن ایشلهری، داخێ قوْرخۇرام گؤرهن اوْلمایا
آیێلێب {آیێنێب} سۇ ایستهسه هر گئجه، بۇ حۆسئینه سۇ وئرهن اوْلمایا
نده زولف-ی-زینبی من کیمی دارایێب داخێ هؤرهن اوْلمایا
نه شریک-ی-غم اوْلانێم گله، نده دردینی بیلهنیم گله
---------------
بالالارێم عطریمی بۇ یانان قاپێدان آلارلار عم اوْغلۇ جان
یانا یانا آه-وْ-فغان سسی، بۇ ائوه سالارلار عم اوْغلۇ جان
ندی چاره بۇ گئجهدهن داخێ، نهنهسیز قالارلار عم اوْغلۇ جان
داخێ قوْیما آه-وْ-نوایه چوْخ، حسنیم شیرین سخنیم گله
---------------
گئجه وقتی غوسلیمی وئر اؤزۆن، اؤز الینله ائیلهگیلهن کفن
خوْش اوْلار کی ایستهمییهنلهره بۇ قضیّه اوْلمایا چوْخ علن
منه ائوده بزم-ی-عزا قۇرۇن، گر اوْلماسا یاسێما گلین
کی گؤزهلدی شیوهنه زینبیم، اوْ هزاره-ی چمهنیم گله
---------------
منی اوْخشاسێن بئله زینبیم، نهنه مونئس-ی-غم اوْلان نهنه
غم-وْ-غصّهسی چوْخ اوْلان نهنه، ولی عؤمری چوْخ کم اوْلان نهنه
ستم-وْ-جفای زمانهدهن، اۇجا قامهتی خم اوْلان نهنه
داخێ موشگول ایشدی کی بۇ ائوه، نهنه سن کیمی گئدهنیم گله
حضرت زهرا (س) نوحهسی
آللاه نهنهمیز قبره اۆرهکده یارا گئتدی
دیلده یارا، قوْلدا یارا، باشدا قارا گئتدی
قلبی یارالێ، دردی نهان، گئتدی مزاره
آز عؤمر ائدیب، عالمده جوان، گئتدی مزاره
باخدێ حَسَینینه نیگهران گئتدی مزاره
قلبینده غمی گلمهدی آخر سانا گئتدی
تاب ائیلهدی هر لحظه غم-وْ-درد-ی-نهانه
اوْن سگگیز ایل عؤمرینده دؤنۆب قدّی کمانه
نیسگیللهری قالدێ بیزه بۇ ائوده نیشانه
هیجرینده بیزی سالدێ یانار اوْدلارا گئتدی
یاندێ قاپێمێز اوْندا کی اغیار آراسێندا
گۆل قالدێ اوْ ساعت ائلهبیل خار آراسێندا
پهلولری سێندێ در-وْ-دیوار آراسێندا
نیسگیللهرینی یازدێ در-وْ-دیوارا گئتدی
....
وردیم اوْلۇب هر لحظه و هر آن نهنهم ائیوای
قلبی یارالێ دیدهسی گیریان نهنهم ائیوای
گۆل جیسمی گئدهن قبرینه پئنهان نهنهم ائیوای
هیجرینده ملهر دؤرد بالا قالدێ آنا گئتدی
ایام فاطمیه
گل عم اوْغلۇ باشێم اۆسته، اوْخۇ قۇرآن اؤلۆرهم
آغلایان گؤزلهریوه، فاطمه قۇربان اؤلۆرهم
دئمیرهم غصّهسی چوْخ قدّی کمان آیرێلێرام
بخت ائویمدهن یئمهدیم بهره جوان آیرێلێرام
بالالارێمدان عم اوْغلۇ نیگهران آیرێلێرام
بیلیسهن غم یئتیشیب بختیمین اۇلدۇزلارێنا
حورمت ائد فاطمهنین بۇ آناسێز قێزلارێنا
سنه زحمهتدی اگرچه ولی منّتدی منه
بیلیسهن چوْخدۇ علاقم بۇ حسین و حسنه
گؤزدهن آتما بۇلارێ فاطمه قۇرباندێ سنه
چکمیشهم دهریده زحمهتلرینی غم یئمیشهم
سسلئییبلهر نهنه هر وقتیده من جان دئمیشهم
دیللهره دۆشسه جماعت دییهجک بیربیرینه
هئچ کیمین غملری چاتماز اوْ حزینین غمینه
نه گلین گتدی نه گؤندهردی قێزین بخت ائوینه
گۆلشن-ی-عمرینه آفت یئتیشیب تئز سوْلدۇ
آرزیسی قالدێ یانان دیلده جاوان مرگ اوْلدۇ
بیرده آی مظلوم عم اوْغلۇ ائدیم آگاه سنی
اوْلسا ایمکانی اگر شاد ائله بۇ فاطمهنی
قوْیدۇن اؤز اللـریویلهن، ائله کی قبره منی
هامی ترک ائتسهده سن قبریمی ترک ائتمییهسن
قالاسان قبریمین اۆسته گئجهنی گئتمییهسن
الغرض ائتدی وصیتلرینی دخت-ی-نبی
آیرێ بیر حاله سالێبدێر شه-ی-والا نسبی
گۆن دوْلاندێ یئتیشیبدیر گئجهنین نصف-ی-شبی
فاطمه قێزلارێنێن گلدی اوْ موشگول گئجهسی
ثبت اوْلۇندۇ اوْ گئجه حیدره نیسگیل گئجهسی
ائی قلم یاز اوْ گئجه، اوّل هیجران گئجهسی
زینبین غملهرینین یعنی فراوان گئجهسی
نهنه یاسینده اوْلان سینهسی سۇزان گئجهسی
اوْ گئجه خوْش گۆنۆنه زینبین آخر گئجهسی
دای اوْ گۆندهن ائلهبیل غم یازێلێب هر گئجهسی
الهییر ختم-ی-رسل اشکین عذاره اوْ گئجه
فاطمه آیرێ دۆشۆر قلبیده یاره اوْ گئجه
قوْیۇر اؤز همسری گیزلینجه مزاره اوْ گئجه
اوْ گئجه ایدی، نهنهسیز قێزلارێنێن غم گئجهسی
باشلانێر فاطمهنین دهریده ماتم گئجهسی
بیلمیرهم من، شه-ی-محشر اوْ گئجه چکدی نهلر
غوسل ائدیب فاطمهنین جسمینی با دیده-ی-تر
اوْلدۇ تشییعینه آماده فقط یئددی نفر
حمل ائدیبلهر گئجهنین عالهمی وای دونیایه
گتیریب یئتدیله تا دفن اوْلۇنان مأوایه
اؤزۆ بر قبر قازێب فاطمهیه شیر-ی-خدا
بۇ یانان قلبلر اوْلسۇن اوْ یانان قلبه فدا
دۇتدۇ تصمیم اؤزۆ اۆز همسرینی قبره قوْیا
گؤردۆ بیر ایش اوْ زامان لرزهیه آفاقی سالێب
نعشین آغلار گؤزیله اللرینین اۆسته آلێب
ایستهدی یارێنێ قبره قوْیا سولطان-ی-جهان
گوئیا کی ایکی ال اوْلدۇ نمایان اوْ زامان
گلدی سس فاطمهنی وئر منه اوْلما نیگهران
آغلایێب گؤز یاشێنێ خون-ی-دیله قاتما علی
بۇ قدهر آغلایێب، عالملری آغلاتما علی
آی عم اوْغلۇ سنه تاپشێردێم امانت بالامێ
ترک قێلدێم من اوْ صاف-وْ-سلامت بالامێ
قایتارێبسان ندیر علّت کی بۇ حالت بالامێ؟
غم-وْ-آلام-ی-زمان سرو کیمی قدّین اگیب
سینهسی صدمه گؤرۆبدۆر، یۆزۆنه سیلی دگیب
تا ائشیتدی بۇ صدانی، اوْ شه-ی-دلخسته
اۆرهگی درده گلیب آغلادێ هئی آهیسته
بالالار ائوده پریشاندی، علی قبر اۆسته
اوْ قدهر سؤیلهدی غم سؤزلرینی اؤز-اؤزۆنه
غالیب اوْلدۇ یۇخۇ تا اینکه اوْ مولا گؤزینه
عالم خوابیده گؤردۆ اوْ شه-ی-کون-وْ-مکان
دامهنیندهن یاپێشێب فاطمه با آه-وْ-فغان
ائدیر ایظهار عم اوْغلۇ نیگهرانم نیگهران
ایستهسوْن فاطمهنین دؤنمهیه گؤز یاشێ سئله
دۇر آیاق اۆسته عم اوْغلۇ ائوه تئز رجعت ائله
...
فاطمه سؤزلرینی درک ائلهدی شاه-ی-زمن
دۇرۇب آیرێلدێ ائوه سارێ گلیر دیلده محن
ائوده یوْل گؤزلۆر حسین زینب و کلثوم و حسن
نئجه گلسین اوْ گئجه ام ابیهاسیز ائوه
نئجه گلسین ائوه، هانسێ ائوه زهراسیز ائوه
نظرات شما
چند نکته:
• نظرات شما پس از بررسی و بازبینی توسط گروه مدیریت برای نمایش در سایت منتشر خواهد شد.
• نظرات تکراری و تبلیغاتی(به جز وبلاگ ها) تائید نمی شوند و امتیازی هم به آنها تعلق نخواهد گرفت.
• در صورتی که نظر شما نیاز به پاسخ دارد، پاسخ خود را در ذیل همان موضوع دنبال فرمایید.


text:
بابكین آندی- میكاییل رضاقولوزاده
بابكین آندی- میكاییل رضاقولوزاده
میكاییل رضاقولوزاده
آذربایجانین قاباقجیل معاریف خادیمی، گؤركملی یازیچی و ناثیر، ایستعدادلی ترجومهچی میكاییل رضاقولوزاده 1905-جی ایل مارتین 17-ده باكیدا آنادان اولموشدور. میكاییل رضاقولوزاده شاعیر، ناثیر، ترجومهچی كیمی چوخساحهلی یارادیجیلیق یولو كئچمیشدیر. عالی پئداقوژی مكتبی بیتیردیكدن سونرا باكی مركزی كیتابخاناسیندا مودیر ایشلهمیش، موسكوا دؤولت اونیوئرسیتئتینده آسپیرانتورانی اوغورلا باشا وورموشدور. آذرنشرده ترجومهچی، «اینقیلاب و مدنیت» ژورنالیندا مسئول كاتیب، «آذربایجان» ژورنالیندا باش رئداكتور موعاوینی وظیفهلرینده چالیشمیشدیر. ادبی یارادیجیلیق فعالیتینه 1923-جو ایلده چیخان «موعللیم» شعریله باشلایان میكاییل ریضاقولوزاده، عئینی زاماندا، «گنجلیك» نشریاتیندا، «گؤیرچین» ژورنالی رئداكسییالاریندا دا چالیشمیشدیر. اونون «قارانقوش یوواسی» (1945)، «آغ دانا» (1945)، «ائل گوجو» (1948)، «قو گؤلو» (1955)، «اووچو ائلشنله قوچاق آیتكینین ناغیلی» (1956)، «نسیللردن نسیللره» (1965)، «اوركده ایزلر» (1969)، «قوش دیلی بیلن اورخان» (1972)، «یاز گونشی» (1977)، «ایلین یازی-ائلین سازی» و س. كیتابلاری اوشاق و گنجلرین سئوهرك موطالیعه ائتدیگی اثرلردیر.
دونیا خالقلاری ادبیاتینین اونلارلا نومایندهلرینین اثرلرینی، او جوملهدن ت.اولدریجین «آمئریكا مكتبلیلرینین خاطیرهلری»، ر.كیپلینقین «ماۇقلی»، و.مایاكووسكینین «سئچیلمیش شئعیرلری و پوئمالاری»، و.بیانكینین «بیز چوخوق»، و.واسیلئوسكایانین «گؤیقورشاغی»، و.ق.بئلینسكینین «سئچیلمیش اثرلری»نی، ای.س.تورگئنئوین «اووچونون خاطیره لری»، «آتالار و اوغوللار»، «عرفه»، آ.دومانین «اوچ موْشكئتوْر»، م.قوركینین «اوشاقلیق»، ج.سویفتین «قوللیوئرین سیاحتی»، ل.ن.تولستویون «دیریلمه»، و.لاتسیسین «بالیقچی اوغلو»، ج.لوندونون «حئكایه لری»نی، ج.روْدارینین «چیپپوْلینوْ» و س. اثرلری آذربایجان دیلینه ترجومه ائتمیشدیر. نیظامینین «ایسگندرنامه» اثرینین 1941-جی ایل ترجومه نشری ده اونا عاییددیر.
عومومیتله، ترجومه كیتابلارینین سایی 60-دان چوخ اولان میكاییل ریضاقولوزاده «ه.هئینئ و فاشیزم»، «رابیندرانات تاقور»، «بایرون و موعاصیرلیك» و س. كیمی مقالهلرین ده مؤلیفیدیر.
میكاییل ریضاقولوزاده 1984-جو ایل نویابرین 10-دا باكیدا وفات ائتمیشدیر.
بابكین آندی
آنا-بالا بوخاری قاباغیندا اوز-اوزه اوتورموشدولار. آنا حسرتلی و مئهریبان باخیشلارینی اوغلونون اوزوندن آییرمیردی. ائله بیل كی، یئنه اوندان آیریلاجاغیندان، بو قاراشین اوزه، بو چاتما قاشلارا، بو آلا گؤزلره حسرت قالاجاغیندان قورخوردو. نئجه ده قورخمایایدی. ایندی 7-8 ایل ایدی كی، بالاسینی دویونجا گؤرمهمیشدی. او، ساربانا نؤكرچیلیگه وئریلنده 9-10 یاشیندا بیر اوشاق ایدی. ایندی 17-18 یاشلی بیر ایگید اولموشدور. كاروانلا بیرگه شهرلری، اؤلكهلری قاریش-قاریش گزمیش، قیشین شاختاسیندان، یایین قیزماریندان اوزونون دریسی بركیییب سرتلشمیشدی. اونون جاوان اوزونده كیشیلره مخصوص قالین جیزگیلر عمله گلمیشدی. او، ایندی یئكه بیر كیشییه بنزهییردیسه ده، آناسینین نظرینده یئنه بالاجا، مئهریبان، دجل بابك ایدی. آنا چوخدان بری اورگینده بسلهدیگی دادلی خیال و آرزولارینی اوغلونا بیلدیرمك ایستهییردی. اونو راضی سالیب یانیندا ساخلاماق، عذاب و اذیتلرله دولو اولان عؤمرونون سون گونلرینی اوغلو ایله بیرگه كئچیرمگی آرزو ائدیردی. بو اومیدله آنا اوغلونا دئدی: - نه یاخشی اولدو كی، گلدین، اوغول... گؤزوم یوللاردا قالمیشدی. دئییرم كی، داها هئچ یانا گئتمه. آج-یالاواج دا اولسا، بو كاسیب داخمامیزدا بیر تهر دولاناریق... قونشوموز داشدمیر كیشینین قیزی اولكر ده بؤیویوب... بابك آناسینین اورگیندن كئچنلری دویدو. اونو بوش خیاللارلا یورماماق اوچون سؤزونو یاریمچیق قویوب دیللندی: - یوخ، آنا جان، من بورادا قالا بیلمرم. ائله بو " بیر تهر، آج-یالاواج دولانماغا " قاتلاشماق بیزیم ائویمیزی ییخیب... داها بسدیر... - بو سؤزلری سؤیلهینده، بابكین گؤزلرینده بوخارینین آلوولاری عكس ائدیب پارلاییر، سسی كین و غضبله گورلاییردی. او، سانكی آناسینا یوخ، مینلرله آداما دئییرمیش كیمی، سؤزونه داوام ائتدی: - داها بسدیر، آنا... من ایراندان، عربیستاندان هیندیستانا قدر هر یئری قاریش-قاریش گزمیشم. آذربایجان تورپاغی هر یئردن بركتلی، آذربایجان اوغوللاری هامیدان غئیرتلیدیر. بیز نییه " بیر تهر، آج-یالاواج دولانماغا " قاتلاشاق؟ یوخ، من گئدهجگم، آنا!.. گنج بابك اؤزو ده ایستهمهدن بو سرت، آمانسیز سؤزلری ایله آنانین كؤورك قلبینه توخونموش، اوغول حسرتی ایله یارالی قلبینی قاناتمیشدی. دردلی آنا هیچقیریقلی بیر سسله اینلهدی: - اوغول، بس منه یازیغین گلمیرمی؟ منی قویوب هارا گئدیرسن؟ بابك آناسی ایله سرت دانیشدیغینی ایندی باشا دوشوب یومشاق، لاكین ایناملی بیر سسله دئدی: - ائله دئمه، آنا جان. آناسینا كم باخان اوغلون گؤزلرینه قان دامار!.. من سنی سئودیگیم اوچون بئله دوشونورم، آنا جان! من كارواندا 7-8 ایل چاروادارلیق ائتدیم. تبریزده اعمالاتخانالاردا ایشلهدیم. آزدان-چوخدان قازانجیم وار. بیر اینك، 5-10 قویون-كئچی آلیب، سن دئین كیمی بیر تهر دولانا بیلریك. آنجاق صاباح خلیفه نین امیرلری ، ایرانین نایبلری اونو دا توتوب الیمیزدن آلاجاقلار. بس سونرا؟.. سونرا نئجه اولسون؟! یوخ، آنا جان، یاخشی اوغول گرك اؤزونو، اؤز آناسینی، اؤز كوماسینی دوشونمهسین... بیزیم ائلیمیز-یوردوموز وار، آنا جان! سنینده، منیم ده بؤیوك بیر آنامیز وار - وطن! آنا جان، من سنی سئویرم، آنجاق وطنیمی ده سئویرم. بیل كی، عرب ایشغالچیلاری ایله ایران حاكیملری وطندن قووولمادیقجا... * * * بو زامان داخمانین قاپیسی شیددتله دؤیولدو، باییردان آت كیشنمهلری، ایت هوروشمهلری ائشیدیلدی. آنانین اورگینه قورخو دوشدو: بلكه اونلاری پوسوب اوغلونون سؤزلرینی ائشیتمیش، اونو توتماغا گلمیشدیلر... بابك یئریندن سیچراییب، ایناملی آددیملارلا قاپییا گئتدی. قاپی آچیلاندا گئجه نین شاختالی كولگی ایله برابر اوست-باشلارینی قار باسمیش 10-15 سیلاحلی آدام ایچری گیردی. گلنلرین باشچیسی ائو صاحیبلرینی آرخایین ائتمك اوچون دئدی: - قورخمایین، تانری قوناغیییق... بابك جاوابیندا دئدی: - ندن قورخاجاغیق، عمی جان، واختسیز قوناقدان وارلیلار قورخارلار. بیر قورو جانیمیز وار، گلن دوست ایسه، اونا قورباندیر، دوشمنه ایسه اوجوز ساتماریق... دسته باشچیسی بوخارینین و هیسلی چیراغین تیترك ایشیغیندا جاوان اوغلانی باشدان-آیاغا سوزدو و آستانادا اوست-باشینین قارینی چیرپا-چیرپا دئدی: - ساغ اول، اوغلان، ایشین ده دیلین قدر اولسا، سنه بئل باغلاماق اولار... بابك بو سؤزلره جاواب وئرمزدن اول ائو صاحیبی كیمی قوناقلاری قبول ائتمگی لازیم بیلدی. او گلنلرین نه خلیفه، نه ده ایران مأمورلاری اولمادیقلارینی پال-پالتارلاریندان، دانیشیقلاریندان بیلمیشدی. حتّی بو باشچینی تانیمیشدی دا. بو گلن دسته باشچیسی باز قالاسینین صاحیبی جنگاور جاویدان ایدی. جاویدان عرب و ایران حاكیملرینین ظولموندن ناراضی اولوب، قاچاق دوشنلری باشینا ییغیب، اؤز مؤحكم قالاسینا چكیلمیشدی. هردنبیر عرب-ایران حاكیملری ایله ووروشور، وئرگی ییغیب آپاران مأمورلاری و یا تاجیر كاروانلارینی سویور، آنجاق بؤیوك اؤلچوده موباریزهیه جورأت ائتمیردی. بابك اونو تانیدیغینی هلهلیك بیلدیرمهییب اونلاری ایچری چاغیردی و یئر گؤستردی: - بویورون، اوتورون، قیزینین، دینجهلین... قوناقلاردان بیر قیسمی یوخاری باشا - بوخارینین یانینا كئچدی، قالانلاری دا داخمادا و حَیَطده كی سامانلیق و باشقا دالداناجاق یئرلرده یئرلشدیلر. قاری نیگارانچیلیقدان قورتاریب، ائو صاحیبی كیمی گلنلره دیل-آغیز ائلهدی: - بویورون، اوتورون، - دئیه او ائوده اولان یورغان-دؤشگی قوناقلار اوچون دؤشهیه-دؤشهیه اوغلونا موراجیعت ائتدی: - هئچ بیلمیرم نئیلهییم، قوناقلارین یانیندا اوزوقارا اولاجاغیق... بابك آناسینا جاواب وئردی: - بیز نییه اوزوقارا اولوروق، آی آنا؟ بیزی بو گونه قویانلارین اوزو قارا اولسون. وطنیمیزین محصولو اؤزوموزده قالسا، بیزدن یاخشی یاشایان اولماز! جاویدان قارینین ناراحات اولدوغونو گؤروب دئدی: - زحمت چكمه، آی آنا، ناراحات اولما. واختسیز گلن قوناق اؤز كیسهسیندن یئیر... - سونرا اوزونو بابكه توتوب علاوه ائتدی: - اوغلان، سنین آغزیندان قان قوخوسو گلیر. بو نه سؤزلردیر دانیشیرسان؟ بابك دئدی: - بوتون وطن تورپاغیندان قان قوخوسو گلیر، عمی جان!.. جاویدان جاوان اوغلانین حاضیرجاوابلیغینا و جورأتینه تعجوب ائدیب سوروشدو: - اوغلان، بو دیلاورلیگینه گؤره، باری الیندن بیر ایش گلیرمی؟ بابك سؤزون یئری گلدیگینی بیلیب اصیل مطلبه كئچدی: - ایش وار، ایش وار، عمی... بعضی آداملار 5-10 نفر عرب و ایران مأمورو ایله ووروشماغی و یا كاروان سویماغی بیر ایش بیلیر، آما... جاویدان بو سؤزلرین اؤزونه ایشاره اولدوغونو بیلدی. بیر آن غضبلندیسه ده، سؤیلهیهنین هم ائو صاحیبی، هم ده جاوان اولدوغونا گؤره، غضبینی اوددو، اونا یومشاق بیر صورتده اعتیراض ائتدی: - آما دونیانی توتان خلیفه اوردوسونا قارشی نه ائتمك اولار؟ - هر شئی، - دئیه بابك اونون یومشاق جاواب وئردیگینی گؤروب داها دا جورأتلندی: - تبریز، اردبیل، زنجان و سایره شهرلرده كی اعمالاتخانالارین فهلهلری، بوتون آذربایجان و ایران اكینچیلری خلیفه و حؤكومت مأمورلارینا، خانلارا، بَیلره نیفرت ائدیر، هامی جانلا-باشلا عوصیانا حاضیردیر. خلیفه و سارایین حدسیز-حسابسیز وئرگیلری هامینی جانا گتیریب... بوتون بو یوز مینلرله آداملارین باشی بیر یئره باغلانسا، ائل گوجونون قاباغیندا داغ دا دورا بیلمز. بو سؤزلردن سونرا جاویدان بابكین سادهجه جوشقون سؤزلر سؤیلهین بیر اوغلان دئییل، الیندن ایش گلن بیر جاوان اولدوغونو آنلادی. صؤحبتدن معلوم اولدو كی، او بوتون آذربایجاندا اولان قالالارین ان گیزلی یوللارینی، اوراداكی عرب و ایران قوشونلارینین سایینی و وضعیتینی یاخشی بیلیر. جاویدان چوخدان بئله بیر كؤمكچی آختاریردی. او، بابك قدر جورأتلی دئییلدیسه ده، گؤزوآچیق بیر آدام ایدی. اونلار سؤزلشدیلر، سحر آچیلاندا بابك ده اونلارلا بیرلیكده یولا دوشدو. * * * (جاویدانین دوشمنی، عرب موستملكه چیسی ابو-ایمران باز قالاسی یولونو كسیب، پوسقودا دورموشدو. جاویدان اؤز دستهسی ایله گلیب كئچنده بیردن اونا هوجوم ائتمیشدی. جاویدانین دستهسی كیچیك و هوجومدان خبرسیزدی. لاكین بابكین چئویكلیگی، مردلیك و قطعی حركتی سایهسینده ابو-ایمران مغلوب اولموش، بابك اوز-اوزه ووروشمادا اؤز الی ایله اونو اؤلدورموشدو. بو ووروشمادا جاویدان دا آغیر یارالانمیش و اوچ گون سونرا باز قالاسیندا اؤلموشدو). * * * سحر گونشینین ایلك شفقلری ساوالان داغینین قارلی تپهلرینی ظریف چهرایی رنگلره بویامیشدی. سیلدیریم بیر قایانین تپهسینده اولان باز قالاسینین دؤرد طرفی پامبیق كیمی آغ و یومشاق قارلا اؤرتولموشدو. صاباح شفقینده آلماز دنهلری كیمی پاریلدایان قارین اوستونده بیرجه ایز ده یوخ ایدی. قالادان اطرافا شئیپور، زورنا-قاوال سسلری، نغمهلر یاییلیر، یاخین كنددن گلن صوبح آذانینین اینیلتیسی بو گور سسلرین ایچینده بوغلوردو. قالادا شن بیر قوناقلیق مجلیسی گئجه دن داوام ائدیردی. بورادا چالساققاللی قوجالار، پولادبیلكلی جاوانلار، چاتماقاشلی، بادامگؤزلو قیزلار-گلینلر ده واردی. اونلار كیشیلردن یاشینمیر، اونلارلا بیرگه اوتوروب یئییر-ایچیر، شن نغمهلر اوخویوردولار... بونلار ایسلام دینینی قبول ائتمهییب، خلیفهیه و ایران حاكیملرینه قارشی عوصیان ائتمیش آذربایجان اؤولادلاری ایدی: تبریز، اردبیل، زنجان و سایر شهرلرین فهله و صنعتكارلاریندان، ایپك و خالچا اعمالاتخانالارینین اوستا و شاگیردلریندن، آذربایجان و آران اكینچیلریندن عیبارت اولان بو ایلك بؤیوك عوصیانچیلار دستهسی بابكی اؤزلرینه سركرده سئچمیشدیلر. اونون شنلیگینی ائدیردیلر. آرایا چؤكن قیسا بیر سوكوت ایچینده آذان سسی بابكین قولاغینا دینده، او دیك آیاغا قالخدی، ساغ الینی یوخاری قالدیریب، بیر آن دایاندی. هامی سوسوب اونو دینله دی. بابك گور سسی ایله سؤزه باشلادی: قارداشلار، ائشیدیرسینیزمی! - دئیه او بیر آن سوسدو. اوزاقدان، چوخ اوزاقدان اینیلتیلی فریاد كیمی بیر سس گلیردی. - لا ایلاهه ایللللاه... بابك گور سسی ایله داوام ائتدی: یئر اوزونون بوتون نعمتلرینی، خلیفه سارایینین زینتلرینی، شاه قصرلرینین ثروتلرینی یارادان بیزیك، بیزیم قابارلی اللریمیزدیر... آند ایچیرم وطنیمیزین باغریندان فیشقیران سؤنمز اودلارا، آند ایچیرم دیك باشلی آزاد داغلاریمیز اوزرینده اوجالان ابدی گونشه، آنا یوردوموزون اوفوقلریندن بو یاد سسلری كسیلمهیینجه، بو قیلینج قینینا گیرمهیهجكدیر. بابك قیلینجینی چكدی، اونو باشی اوزرینه قالدیراندا مینلرله قیلینج اونونلا بیرگه قالخیب داغ باشیندان اوجالان گونشین شؤعلهسسینده مینلرله شیمشك كیمی بیردن پارلادی.
كؤچورن: عباس ائلچین